Debaran Menanti Hari Pendatanganan Perjanjian Fasa 1, Pasaran Mula Berwaspada!

Pergerakan beberapa matawang utama dilihat mula memperlihatkan penyusutan menjelang majlis menandatangani perjanjian fasa 1 yang dijadualkan berlangsung pada jam 11.30 pagi hari ini waktu Amerika, selain perhatian turut tertumpu kepada penerbitan data ekonomi di Eropah.
Dagangan pound yang mula mempamerkan pemulihan pada sesi Asia, kembali menyusut selepas seorang lagi ahli Bank Pusat England (BoE), Michael Saunders menyatakan pandangannya mengenai keperluan pemotongan kadar faedah disebabkan kelemahan pasaran buruh dan ekonomi di UK.
Menurut Saunders, ia adalah sesuai untuk mengekalkan pendirian dasar moteri yang lebih luas dan kemungkinan untuk pengurangan kadar faedah selanjutnya bagi mengurangkan risiko untuk mencapai sasaran inflasi 2%.
Saunders merupakan salah seorang daripada dua ahli BoE yang mengundi untuk pemotongan kadar faedah pada akhir 2019. Sejak itu, ahli-ahli yang lain turut mengutarakan pandangan masing-masing mengenai keperluan pelonggaran polisi oleh bank pusat, termasuk Gabenor BoE Mark Carney.
 Matawang pound terus lemah apabila ditekan oleh data kadar inflasi tahunan UK bagi bulan Disember dengan catatan 1.3% daripada 1.5% yang dijangkakan oleh pasaran. Bacaan ini merupakan yang terendah sejak November 2016.
Keterujaan penantian untuk melihat dua negara ekonomi terbesar dunia memeterai perjanjian bertukar suram susulan tarif import sedia ada China dikatakan akan kekal dikenakan sehingga penyelesaian perjanjian fasa 2.
Dolar Amerika diniagakan mendatar berbanding safe haven yen dan didagangkan stabil berbanding beberapa matawang utama lain.
Dolar Aussie dan New Zealand yang turut terkesan dengan kenyataan mengenai tarif import China, kembali diniagakan berhati-hati berbanding US dolar.


Ucapan Trump dianggap Menghampakan Pasaran

US Dollar menjunam berbanding Yen pada Khamis selepas sidang akhbar Presiden Donald Trump yang amat dinantikan pasaran gagal untuk menyatakan butiran mengenai langkah lanjut mengenai dasar ekonomi yang telah dinyatakan beliau sebelum ini.
Trump yang bakal diangkat menjadi Presiden AS secara rasmi pada 20 Januari ini tidak mengulas lanjut mengenai dasar yang akan diterapkannya ke dalam ekonomi. Sebaliknya, beliau meletakkan syarikat farmaseutikal dan agensi perisikan AS sebagai sasaran utama dalam ucapannya semalam.
US Dollar jatuh serendah 114.25 Yen pada Rabu selepas ucapan Trump.
USD/JPY, 30 minit
Menurut Ayako Sera iaitu ahli strategi pasaran kewangan di Sumitomo Mitsui Trust Bank Tokyo, Trump boleh membawa kesan positif mahupun negatif kepada pasaran. Hala tuju US Dollar sebelum perasmian Trump juga masih menjadi tanda tanya sama akan kembali rebound atau sebaliknya.
US Dollar Index yang melawan 6 matawang utama merosot sebanyak 0.1 peratus kepada 101.65. Semalam, indeks ini telah melonjak ke paras tertinggi pada minggu ini menjelang sidang akhbar Trump.
 US Dollar Index telah meningkat ke tahap tertinggi sejak 2002 pada minggu lepas selepas pelabur menjangkakan dasar Trump berpotensi meningkatkan pertumbuhan inflasi dan pengembangan cukai fiskal.
Penetapan ini juga mampu menolak kadar untuk melonjak dengan lebih pantas.
Dalam sesi ini, Euro terjun ke paras terendah dalam tempoh 14 tahun selepas meningkat 0.1 peratus sebelum ini.
EUR/USD, 30 minit
Matawang Peso Mexico juga terkesan dengan ucapan Trump semalam apabila beliau memberi amaran bahawa syarikat automobil AS yang berpusat di negara itu bakal berdepan dengan kadar cukai yang tinggi.
Sidang Media Trump, Apa yang Kita Tahu Setakat Ini?


Aktiviti Pembuatan Dan Perkhidmatan Eropah Tak Sehaluan!

Permulaan dagangan sesi Eropah dihiasi dengan pembacaan data PMI pembuatan dan perkhidmatan dari Zon Eropah dan UK yang bercampur-campur.
Aktiviti pembuatan di ekonomi terbesar Eropah, Jerman terus menunjukkan penguncupan mendalam pada bulan Mei dengan catatan 42.9 daripada 44.7 sebelumnya.
Bagaimanapun aktiviti perkhidmatan pula sebaliknya, mencatat pengembangan sedikit lebih kukuh kepada 57.8 pada bulan ini daripada 56.0 yang dicatatkan pada April.
Sebagai pengetahuan, angka 50 memisahkan perbezaan antara pengembangan dan penguncupan sesuatu aktiviti. Sekiranya bacaan di atas 50 menunjukkan pengembangan, manakala bawah 50 sebaliknya.
Sementara itu di Perancis, sektor pembuatan juga kekal menguncup dengan sedikit berubah pada 46.1 daripada 45.6, manakala perkhidmatan masih berkembang pada 52.8 daripada 54.6.
 Keseluruhannya di Zon Eropah, aktiviti pembuatan terus di bawah penguncupan kepada 44.6 daripada 45.8, sementara perkhidmatan pula meningkat 55.9 daripada 56.2.
Menurut HCOB yang melakukan tinjauan tersebut, penguncupan dalam sektor pembuatan ke paras terendah sejak Mei 2020 adalah berpunca daripada kejatuhan berterusan dalam permintaan.
Selain Zon Eropah, UK turut mengeluarkan data PMI yang menyaksikan aktiviti pembuatan juga terus mencatat kemerosotan kepada 46.9 daripada 47.8.
Aktiviti perkhidmatan UK pula kekal berkembang pada 55.1 walaupun sedikit susut daripada 55.9 bulan sebelumnya.
Secara keseluruhan, ia menunjukkan pertumbuhan yang perlahan tetapi sekurang-kurangnya ini terus mengetepikan kebimbangan tentang kemelesetan.


GBP/USD Main Gila! Hala Tuju Sebenar Masih Tidak Kelihatan

Pergerakan harga pada carta GBP/USD tampaknya telah memberi kejutan dengan mencatat kenaikan agresif sehingga menguji semula paras tertinggi 1.38300 pada sesi dagangan Eropah semalam (Selasa).
Lonjakan itu sama sekali terus melenyapkan corak ‘descending triagle’ yang ingin dipamerkan sebelum kembali membuat terjunan setelah terus dikekang di paras tertinggi tersebut pada awal sesi New York.
Namun menuju ke penghujung sesi, trend pergerakan harga dilihat bergerak perlahan dan mendatar sehingga bersambung ke pembukaan sesi dagangan di sesi Asia hari ini (Rabu) menuju ke sesi Eropah.
Ekoran kenyataan Pesuruhjaya Eropah Internal Market, Thierry Breton yang mengulas berkenaan ketidaktentuan Brexit secara tidak langsung terus mengakibatkan tekanan kepada ekonomi UK dan juga mendorong penyusutan nilai Pound.
Selain itu, kegusaran terhadap langkah Bank of England (BOE) untuk membuat ‘tapering’ yang sedikit terbantut juga terus memberi kesan kepada matawang Pound kekal bergerak lemah dan tidak menentu.
Data ekonomi penting mengukur keyakinan pengguna Amerika Syarikat (AS) yang mencatat penerbitan positif serba sedikit menjadi antara faktor utama yang telah menyokong pengukuhan matawang USD semalam.

Sekiranya Pound kekal terpalit dengan tekanan untuk terus bergerak lebih lemah berbanding USD, harga dijangka bakal membuat penurunan untuk mencecah semula ke paras rintangan sekitar 1.37400.
Manakala penurunan yang rendah akan menyaksikan junaman drastik sehingga berkemungkinan bakal menjejaki zon RBS (resistance become support) 1.37000 dan memberi isyarat awal untuk trend bearish.
Sebaliknya jika harga mempersembahkan semula aksi cemerlang untuk meningkat lebih tinggi, paras tertinggi 1.38300 masih menjadi paras tumpuan untuk ditembusi berkemungkinan akan sekali lagi diuji.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini yang Terjadi Kepada Pasaran Global Apabila Stok Minyak AS Masih Menunjukkan Pendakian!

Crude oil futures menjunam buat sesi kedua berturut-turut pada Khamis selepas menyentuh paras tertinggi dalam sebulan pada sesi sebelum ini apabila peningkatan pengeluaran minyak mentah dari AS semakin membimbangkan pasaran global.
Penanda aras bagi minyak mentah global iaitu minyak Brent kini menyusut sebanyak 4 sen atau 0.1 peratus untuk $55.82 setong. Brent sebelum ini meningkat kepada $56.65 sebelum kembali menjunam sesi ini.
Sementara itu, WTI mentah turut menjunam sebanyak 5 sen atau 0.10 peratus pada $53.06 setong.
Kebanyakan trader juga meneliti anggaran pengeluaran AS dalam laporan mingguan dari Pentadbiran Maklumat tenaga (EIA) yang menunjukkan bahawa komoditi hitam masih dinilai dalam keadaan meningkat. Laporan tersebut juga menunjukkan bahawa stok simpanan di hub minyak mentah di Oklahoma meningkat sebanyak 276,000 tong minggu ini.
 Namun, data keseluruhan pengeluaran AS merosot sebanyak 717,000 tong sehari.
Ketua Strategi pasaran di CMC Sydney mengatakan bahawa terdapat perubahan kepada harga minyak mentah dalam sesi ini walaupun terdapat beberapa data positif dikeluarkan memandangkan angka pengeluaran semakin melonjak.
Brent dan WTI mentah naik mendadak baru-baru ini apabila Arab Suadi dan anggota OPEC dijangka akan melanjutkan perjanjian pembekuan bekalan oleh OPEC melebihi separuh pertama tahun ini.
Walau bagaimanapun, kebanyakan pengeluar non-OPEC dijangka akan meningkatkan pengeluaran termasuk penggerudi syal di AS yang  mengepam lebih banyak minyak bagi mendapatkan manfaat daripada lonjakan harga tersebut. Dalam masa yang sama, permintaan minyak dari OPEC juga dijangka merosot tahun ini.
Asia Timur dan Pasifik Terdedah Dengan Risiko Kelembapan Perdagangan Global : Bank Dunia


Ketidakpastian Brexit Kembali, Pound Diniagakan Lemah Selepas Pilihan Raya Berakhir

Dagangan awal sesi Eropah memaparkan matawang pound merosot melebihi 1% berbanding dolar USD, dan telah melenyapkan keuntungan yang diraih selepas kemenangan majoriti Parti Konservatif dalam pilihan raya pada minggu lalu.
Ketidakpastian Brexit kembali tercetus selepas tindakan Perdana Menteri UK Boris Johnson untuk tidak melanjutkan tempoh peralihan Brexit yang akan berakhir pada 31 Disember 2020 telah menimbulkan kebimbangan di kalangan pelabur.
Ini kerana, dalam tempoh 11 bulan tersebut, UK dan Kesatuan Eropah (EU) akan berunding mengenai perjanjian perdagangan yang pada mata kasarnya dilihat mustahil untuk diselesaikan dalam tempoh itu.
Sekiranya perjanjian tidak dapat dicapai dalam tempoh tersebut, PM Johnson mungkin meneruskan niatnya untuk keluar daripada EU sepenuhnya tanpa perjanjian perdagangan dan kemudiannya terikat kepada terma perdagangan di bawah World Trade Organisation (WTO) yang pastinya lebih rumit.
 Kelemahan pound sterling telah mengangkat dagangan euro untuk diniagakan lebih tinggi daripada matawang itu dengan peningkatan lebih 1%.
Dagangan dolar Australia terus menerima tekanan dengan diniagakan menyusut 0.5% berbanding US dolar susulan laporan minit mesyuarat oleh Reserve Bank of Australia menunjukkan isyarat akan melakukan pelonggaran dasar monetari selepas bank pusat itu menyatakan akan menilai semula prospek ekonomi pada Februari 2020.
Kejatuhan dalam matawang dolar Aussie dan pound telah menyokong pengukuhan dolar USD untuk diiniagakan lebih tinggi berbanding enam matawang utama dengan indeks dolar meningkat sebanyak 0.22% pada sesi Eropah.
Tumpuan kini terarah perkembangan lanjut dalam perjanjian dagang Amerika Syarikat dan China yang pada umumnya sudah mencapai kesepakatan bersama, tetapi disebabkan kekurangan maklumat mengenainya, pasaran kekal berwaspada.


NFP – Data Pekerjaan Meningkat ke 312K, Lebih Besar Berbanding Jangkaan

Pada jam 9:30 malam sebentar tadi, pelabur telah menerima berita daripada Amerika Syarikat dan Kanada dalam sektor pekerjaan untuk bulan Disember.
Menyentuh kepada negara Amerika Syarikat, terdapat 1 set data pekerjaan yang mengandungi 3 data penting iaitu NFP, purata pendapatan dan kadar pengangguran. Data NFP ataupun jumlah pekerjaan yang tidak termasuk sektor pertanian mencatatkan kenaikan jauh lebih tinggi daripada angka November iaitu 312K berbanding 176K yang disemak semula.
Yang keduanya, antara data tumpuan bank pusat Federal Reserve iaitu purata pendapatan, merekodkan bacaan yang positif dengan kenaikan sebanyak 0.4% berbanding 0.2% sebelumnya. Bacaan ini boleh memberi impak yang baik kepada data inflasi pada Jumaat hadapan.
 Akhir sekali dalam set data pekerjaan AS, kadar pengangguran mengalami sedikit kekecewaan dengan mencatatkan kenaikan sebanyak 0.2% daripada 3.7% kepada 3.9% sekaligus menunjukkan bahawa lebih ramai rakyat AS sedang mencari pekerjaan.
Sementara itu di Kanada pula, Suruhanjaya Tenaga Buruh Kanada melaporkan bahawa sebanyak 9,300 pekerjaan baru dicipta untuk bulan Disember yang juga disokong oleh pekerjaan sepenuh masa. Manakala kadar pengangguran pula kekal stabil pada 5.6% berbanding jangkaan pasaran iaitu 5.7% kenaikan.
Secara keseluruhan, data pekerjaan yang dikeluarkan oleh kedua-dua negara sesi New York ini adalah positif.


EUR/USD Naik Menuju $1.0700, Boleh Ke Tembus Untuk Rekodkan Ketinggian Terbaru?

Pergerakan pasaran kewangan sehingga ke hari terakhir untuk dagangan minggu ini sebelum penutup dagangan 2022 masih lagi dilihat mendatar dan perlahan, seperti yang dijangkakan penganalisis.
Situasi ini sememangnya sudah dijangkakan lebih awal dengan kekurangan data-data ekonomi penting dan faktor-faktor dalam pasaran yang boleh menggerakkan harga.
Namun, US dolar menunjukkan sedikit penyusutan semalam berikutan kesan data tuntutan pengangguran Amerika Syarikat (AS) yang diterbitkan menepati ramalan angka yang meningkat.
Tetapi secara keseluruhannya, pergerakan harga pada carta-carta utama dilihat masih lagi dalam zon yang mendatar.

Meneliti pergerakan harga di carta pasangan mata wang EUR/USD, harga masih lagi bergerak di atas zon 1.06000 yang menjadi sokongan buat harga sejak minggu lepas.
Namun, ada corak kenaikan yang telah dipaparkan semalam menuju ke paras tumpuan 1.07000 yang merupakan zon rintangan buat harga.
Zon tersebut telah diuji ketika mesyuarat FOMC terakhir 2022 di pertengahan Disember lalu dan harga mencatatkan paras tertinggi 6 bulan.
 Kenaikan harga semalam yang menuju zon 1.07000 walau bagaimanapun tidak berjaya menyentuh paras tersebut sebelum berundur semula dan menutup dagangan sesi New York sekitar 1.06600.
Pergerakan harga yang mula berada di atas paras sokongan Moving Average 50 (MA50) pada rangka masa 1 jam di carta EUR/USD tersebut memberi petanda awal untuk pergerakan bullish, namun harga perlu melepasi dahulu rintangan 1.07000.
Sekiranya berjaya melepasinya, harga bakal catatkan paras ketinggian terbaru 6 bulan dengan sasaran berikutnya adalah untuk menuju pula sekitar 1.08000.
Namun, jika penurunan harga kembali terjadi, paras sokongan pada 1.06000 akan terus diuji dan pastinya akan menampilkan reaksi menarik harga.
Jika harga tembus lebih rendah, pelabur akan menilai sebagai isyarat perubahan trend bearish sebelum harga dijangka akan menuju ke zon tumpuan pada 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 11/10/2018

Pergerakan harga pada pasangan matawang USD/JPY pada dagangan semalam melihatkan harga membuat kenaikan dan menguji paras resistance MagicR1 pada indicator Moshed Magic Line sebelum harga menjunam sehingga ke paras support MagicS3 sejurus sebelum harga ditutup pada sesi pasaran New York. Kejatuhan harga yang ketara disebabkan faktor hasil bon kerajaan AS yang semakin tinggi semalam melemahkan matawang USD serta matawang Yen yang mendapat permintaan berikutan pasaran yang dilihat berisiko (risk-off).
Pada sesi pasaran Asia hari ini, harga dibuka di sekitar paras support 112.200 dan jelas lebih rendah dari paras Magic Pivot 112.598 hari ini. Harga yang kelihatan cenderung menyambung penurunan pada awal sesi pasaran Asia menunjukkan harga bergerak hampir ke paras support 111.906 (MagicS1). Sekiranya harga masih ditekan ke paras rendah dan melepasi paras tersebut, jangkaan seterusnya harga akan menuju ke paras support 111.551 (MagicS2) yang berada sedikit rendah. Dan jika harga terus membuat penurunan untuk mencari paras Lower Low yang baru, berkemungkinan harga akan turun sehingga ke paras support 110.859 (MagicS3).
 Sebaliknya, jika harga kembali membuat lonjakan, paras Magic Pivot 112.598 dilihat akan ditembusi harga sebelum harga naik menguji paras resistance 112.953 (MagicR1) yang berada pada zon SBR (support become resistance). Jika harga berjaya breakout paras tersebut, harga dijangka akan melonjak lagi dan menguji paras SBR seterusnya iaitu pada resistance 113.645 (MagicR2). Momentum kenaikan yang masih mampu dikekalkan harga berkemungkinan menyokong harga untuk membuat kenaikan ke paras lebih tinggi sehingga ke paras resistance 114.000 (MagicR3).
Sentiasa pantau sentimen pasaran semasa yang berubah-berubah akibat terkesan daripada isu-isu global semasa di mana pergerakan harga dalam pasaran turun terkesan lebih-lebih lagi terhadap matawang safe-haven seperti USD dan JPY. Gunakan indicator Moshed Magic Line sebagai rujukan tambahan untuk melengkapkan analisis teknikal harian anda.

Paras support: 111.906, 111.551, 110.859.
Paras resistance: 112.953, 113.645, 114.000.


Analisis Teknikal EUR/USD – Timeframe – 20/9/2018

Pergerakan harga bagi pasangan matawang EUR/USD pada dagangan semalam dilihat menguji kembali zon resistance 1.1700-1.17200 di mana terdapat juga paras resistance MagicR1 pada indicator Moshed Magic Line, namun harga tidak berjaya menembusi (breakout) zon tersebut dan kembali membuat penurunan melepasi paras Magic Pivot semalam dan menyentuh paras RBS (resistance become support) pada 1.16500 sebelum harga berpatah arah semula dan berlegar di sekitar Magic Pivot. Pada pasaran Asia hari ini, harga dilihat didagangkan agak perlahan dan bergerak di sekitar paras Magic Pivot 1.1680. Kemudian harga dilihat ingin menuju ke arah zon resistance semalam dan juga paras resistance 1.1709 (MagicR1) di mana harga semasa didagangkan pada paras 1.16930 setakat jam 3.08 petang.
Jika harga berjaya breakout resistance MagicR1 dan zon resistance 1.1700-1.1720, jangkaan harga bakal membuat kenaikan sehingga ke paras resistance 1.1745 (MagicR2). Kenaikan harga yang dijangka seterusnya ke paras yang lebih tinggi iaitu pada resistance 1.1774 (MagicR3).
 Sebaliknya, jika matawang USD kembali mendapat permintaan, harga berkemungkinan ditekan lebih rendah ke paras RBS 1.16500 sebelum ini di mana terdapat juga paras support yang berdekatan iaitu pada support 1.1643 (MagicS1). Jika harga berjaya breakout paras tersebut, harga akan menuju ke paras support 1.1614 (MagicS2) atau ke paras support seterusnya yang lebih rendah iaitu pada support 1.1578 (MagicS3).
Ketegangan isu perang dagang dilihat sedikit reda dan pasaran mungkin menantikan rundingan seterusnya antara Amerika Syarikat dan China. Isu perdagangan yang melibatkan dua ekonomi besar dunia buat masa ini masih memberikan kebimbangan dalam pasaran. Untuk mencari paras-paras penting pada chart, boleh gunakan indicator Moshed Magic Line sebagai rujukan analisis anda.

Paras support: 1.1643, 1.1614, 1.1578.
Paras resistance: 1.1709, 1.1745, 1.1774.


Aduh! Data NFP Semakin Parah Dengan Tesasar Jauh Dari Sasaran!

Pasaran niaga hadapan didagangkan pada paras sokongan selepas laporan pekerjaan yang dikeluarkan dilihat mengecewakan pada bulan September.
Kontrak niaga hadapan Dow Jones hanya naik 13 mata. Niaga hadapan S&P 500 meningkat 0.2%. Niaga hadapan Nasdaq 100 meningkat 0.58%. Hasil Perbendaharaan 10 tahun pula kukuh 1.57%.
Indeks US dolar yang mengukur matawang greenback berbanding matawang utama didagangkan susut 0.20% pada paras dagangan 94.043 selepas data NFP dikeluarkan.
Laporan perkejaan yang dikeluarkan sebentar tadi menhadirkan reaksi bercampur dalam kalangan para pelabur. Ekonomi hanya mampu menambah 194,000 pada bulan September iaitu satu angka yang jauh di bawah anggaran para pakar yang mensasarkan 500,000 pekerjaan akan ditambah. Angka ini membawa indikasi bahawa bacaan NFP catat kehilangan besar dua bulan berturut-turut selepas bulan Ogos hanya catat tambahan 235,000 pekerjaan, jauh dibawah sasaran 720,000.
 Pasara buruh kelihatan lebih suram dan memberi tekanan kepada the Fed dimana pihak the Fed sedang bersedia untuk membuat ‘tapering’.
Jabatan Tenaga Kerja disisi lain melaporkan pada hari Khamis bahawa tuntutan pengangguran untuk minggu sebelumnya berjumlah 326,000. Iaitu lebih rendah daripada sasar para pakar 345,000. Sementara itu, tuntutan berterusan menurun sebanyak 97,000 sehingga 2.71 juta. Bacaan ini dilihat sebagai satu sentimen positif.
Akhir sekali, ketidakpastian terhadap had hutang telah menjadi hambatan bagi pasaran dengan risiko lain termasuk inflasi yang tinggi dan kenaikan kadar.
Secara amnya, pasaran buruh yang menunjukkan prestasi yang meningkat dan pertumbuhan ekonomi yang kukuh dapat mendorong the Fed untuk melonggarkan polisi monetari.


EUR/USD Kekal Berlegar Di Zon Terendah 5 Tahun

US dolar dilihat masih mengekalkan pengukuhannya, namun pelabur menilai raja mata wang itu menutup dagangan minggu lalu sedikit suram susulan reaksi terhadap laporan data pekerjaan NFP Amerika Syarikat (AS).
Diterbitkan bacaan untuk bulan April, pertambahan pekerjaan AS berjaya mengatasi jangkaan 390,000 untuk mencatatkan angka 428,000 bersamaan bacaan pada bulan sebelumnya yang telah dikemaskini semula.
Walaupun pertambahan pekerjaan berjaya mengatasi jangkaan, namun purata pendapatan di AS turun sedikit lebih rendah manakala kadar pengangguran juga kekal tidak berubah berbanding jangkaan untuk menurun.
Bacaan yang bercampur ini dilihat menghadkan pergerakan US dolar yang mempamerkan pengukuhan yang tidak begitu ketara pada sesi terakhir dagangan minggu lalu.

Pada carta harga pasangan mata wang EUR/USD, harga kekal berlegar di paras terendah 5 tahun dengan zon 1.0500 dilihat menjadi zon support buat harga sejak penghujung April lalu.
Kenaikan harga pada minggu lalu sekadar mencapai paras 1.06400 ketika reaksi penyusutan US dolar selepas mesyuarat FOMC sebelum US dolar yang kembali mengukuh menyambung penurunan semula ke zon 1.0500.
 Masih memberi reaksi untuk pergerakan trend bearish, harga bergerak di bawah paras halangan Moving Average 50 (MA50) pada rangka masa 1 jam di carta EUR/USD semula selepas kenaikan harga menjelang laporan NFP Jumaat lalu gagal melepasi paras 1.0600.
Jika US dolar berjaya pamerkan pengukuhan pada minggu ini, penurunan harga lebih rendah akan dijangkakan untuk menembusi zon support 1.0500 untuk terus memburu rekod terendah terbaru 5 tahun.
Zon yang menjadi tumpuan pada penurunan selanjutnya adalah pada 1.0400 yang merupakan zon support harga pada dagangan Disember 2016 lalu.
Namun jika harga berjaya melonjak dari zon mendatar sejak minggu lalu, kenaikan yang melepasi paras 1.0600 dan 1.06400 yang diuji minggu lalu akan memberi isyarat untuk perubahan trend bullish.
Kenaikan lebih tinggi akan mensasarkan pada rintangan 1.0700 sebelum menguji zon SBR (support become resistance) pada 1.08000 yang menjadi tumpuan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal USD/CAD – Timeframe H4 – 17/1/2018

Jika diperhatikan di timeframe H4 dan Daily, secara teknikal momentum wave masih menunjukkan ke arah bearish(LH,LL,LH,LL) manakala di timeframe weekly juga ia telah membentuk bearish pattern ‘three black grows’ yang menunjukkan potensi masih ke arah bearish.
 Dijangkakan USD/CAD akan melakukan sedikit  retracement sebelum bearish. Dan jika breakout Key Support 1.2370 ini, USD/CAD akan bearish dan mencapai ke level support seterusnya iaitu 1.2314 atau lebih rendah ke 1.2250 bagi membentuk new LL.  Walaubagaimanapun, jika USD/CAD masih gagal untuk breakout Key Support ini ia berpotensi membentuk ‘double bottom’ dan akan mulai membuat kenaikan semula ke Key Resistance 1.2560.
Apapun, pergerakan USD/CAD ketika ini bergantung kepada pengumuman kadar faedah dan juga komen berkenaan NAFTA oleh Bank of Canada(BoC) pada jam 11 malam ini(waktu Malaysia). Jika BoC menaikkan kadar secara dasarkan matawang kanada akan menguat yang akan menyebabkan USD/CAD akan bearish dan jika kadar dikekal akan berlaku sebaliknya.
Bacaan lanjut : KLIK SINI


Pip vs USD : Yang mana perlu di dahulukan?

Ramai yang bertanyakan antara jumlah pip dan jumlah nilai dalam USD mana yang perlu di dahulukan? Yang mana perlu di buru oleh trader forex di Malaysia ini ? Soalan ni memang ramai yang inbox kami, tanya di facebook. Cuba anda teka, apa jawapan yang tepat kepada persoalan ini ?
Pada pandangan kami, ia bergantung kepada apa matlamat anda di dalam forex. Sebenarnya tiada beza pun anda menjadi pemburu pip atau USD sebab ia boleh diselaraskan untuk memenuhi matlamat anda di dalam forex. Ia bergantung kepada teknik anda. Seberapa banyak pip anda boleh dapat melalui sesuatu teknik tersebut.
Ramai trader forex yang memburu pip dikaitkan dengan trader forex mempunyai modal kecil. Tetapi tak juga, ada trader yang memburu USD tetapi mempunyai modal yang kecil juga. Ia sebenarnya berapa banyak pip mengikut teknik anda yang anda boleh dapat. Ada sesetengah orang dah biasa untuk dapatkan sehari 100 pip. Ada yang mencari 20 pip sehari. Dan ada pula yang mencari 100 pip sebulan. Ia sebenarnya berapa banyak untung yang anda boleh buat dengan selaraskan nilai pip dan ia berkaitan dengan MODAL sebenarnya.
Contoh ada trader yang sudah biasa trade 1 pip bersamaan 10 cent. Setiap hari dia dapat memperolehi 20 pip bersamaan 2 dollar. Dengan modal USD5, beliau mendapat 2% satu hari.
 Satu hari akibat rasa penat letih jerih beliau mengadap chart forex sehari suntuk, beliau merasakan tidak berbaloi sehari mendapat 2 dollar sahaja. Jadi beliau pun mengubah trading strateginya kepada kebiasaan dapat 20 pip kepada nak lebih dari 20 pip. Keghairahan memburu pip akhirnya menjerat beliau apabila ketamakan memburu pip lebih mengundang kepada Margin Call akaun forex yang kecil itu. Beliau menjadi pemburu pip yang salah pada situasi ini.
Eksperimen dilakukan lagi. Beliau ubah pula nilai 10 cent ke 1 dollar per pip. Hajat hati untuk dapatkan sehari 20 dollar. Tetapi kali ini beliau panik pula ketika trading forex, semua menjadi tak kena, kerana nilai pip besar, dan beliau cemas dan takut modal yang sama seperti sebelum ini cepat MC. Nilai pip yang dikejar pula tidak dapat, dan mengundang lagi kepada Margin Call. Akaun tersebut mencecah level STOP OUT. Habis lagi modal. Beliau menjadi pemburu USD yang salah pada situasi ini.
Pada pendapat anda, apa yang perlu diubahnya ? Sebenarnya tindakan beliau betul, cuma perlu mengubah nilai modal pula kepada modal yang lebih besar agar percentage trading sama macam sebelum ini. Jika kebiasaan trade 10 cent dengan modal USD5. Kali ini beliau perlu ubah modal ke USD50 jika perlu trade 1 dollar per pip. Supaya emosi tenang, rasanya sama dan lebih senang mengawal Money Management dalam forex.
Jadi di sini anda boleh lihat, tiada isu pip atau USD yang dikejar. Jika teknik anda sudah berjaya mendapatkan pip yang tetap, anda hanya perlu ubah nilai pip lot volume yang anda trade dan juga modal agar berkadaran. Ingat, forex trading ini adalah long term business dan bukan skim cepat kaya. Ia juga bukanlah seperti tikam nombor ekor. Jaga MM, trade dengan ilmu dan satu hari anda akan tersenyum disebalik usaha yang anda lakukan bertahun-tahun lamanya.
Jangan lupa untuk follow telegram channel kami, hampir 22,000 sudah join untuk tidak terlepas tips-tips forex dari kami. – join di sini.


Data Permintaan Industri Jerman Terus Merosot, Kemelesetan Makin Hampir?

Ketidaktentuan dalam pasaran dunia didorong oleh data ekonomi yang lemah di Amerika Syarikat, China dan Eropah membuktikan bahawa perang perdagangan telah menjejaskan perdagangan dan pertumbuhan global.
Melalui perkembangan terbaru di Eropah, laporan permintaan industri Jerman mencatatkan penurunan iaitu lebih rendah daripada yang diunjurkan pada bulan Ogos berikutan permintaan dalam negeri yang lemah menambah tanda-tanda bahawa ia akan mendorong Jerman ke dalam kemelesetan.
Mata wang euro terus mengalami penyusutan berbanding dolar USD dengan menghampiri paras 1.0950. Menurut kenyataan Kementerian Ekonomi Jerman, kontrak untuk barangan buatan Jerman turun 0.6% berbanding bulan sebelumnya dengan permintaan untuk barang modal pula menyusut 1.6%.
 Ekonomi merosot sebanyak 0.1% pada suku kedua dan penurunan dalam data baru-baru ini menunjukkan kelemahan berterusan dalam sektor pembuatan pada suku ketiga. Memetik kepada laporan Reuters, kebanyakan pakar ekonomi mendefinisikan kemelesetan apabila berlaku dua penyusutan secara terus dalam indikator ekonomi.
Berdasarkan kenyataan Menteri Kewangan Olaf Scholz minggu lalu, Jerman akan dapat menangani krisis ekonomi tetapi beliau tidak menjangkakan akan berlaku kemerosotan yang teruk seperti tahun 2008/2009.
Sektor pembuatan Jerman merupakan pemacu utama ekonomi zon Eropah dan bagi menstabilkan mata wang euro, data ekonomi negara itu perlu menunjukkan pemulihan dan bagi memulihkannya, AS dan China perlu mencapai kesepakatan dalam rundingan perdagangan hujung minggu ini.
Bagaimanapun, perkhabaran mengenai pegawai China minggu ini dijangka datang dengan perbincangan tanpa melibatkan apa-apa yang berkaitan dengan dasar industri atau subsidi menyebabkan kebimbangan terhadap kegagalan rundingan tersebut semakin meningkat.


Inflasi A.S Terus Mengganas Pada April, Ini Perkara Perlu Diketahui ‘Trader’!

Sebentar tadi Biro Statistik Buruh telah melaporkan dapatan data inflasi pada bulan April. Bacaan inflasi dilaporkan meningkat semula pada bulan April, meneruskan kenaikan yang telah menambah tekanan ke atas pengguna dan mengancam pengembangan ekonomi.
Indeks harga pengguna (IHP/CPI) yang mengukur harga barangan dan perkhidmatan, meningkat 8.3% daripada setahun yang lalu, lebih tinggi daripada apa yang dianggarkan oleh para penganalisis ekonomi Dow Jones yang mensasarkan kenaikan sebanyak 8.1%. Bacaan ini walaupun sedikit rendah dari bacaan bulan Mac namun ia menghampiri paras tertinggi sejak musim panas 1982.
IHP teras yang tidak mengambil kira harga makanan dan tenaga pula meningkat 6.2%, berbanding jangkaan kenaikan 6%.
Inflasi telah menjadi satu-satunya ancaman terbesar kepada pemulihan ekonomi dari pandemik. Kenaikan harga minyak dan kedai runcit telah menjadi satu masalah utama, keadaan bertambah buruk apabila kenaikan harga turut mempengaruhi harga perumahan, jualan kereta dan pelbagai kawasan lain.
 Pegawai Rizab Persekutuan telah bertindak balas kepada masalah itu dengan dua kenaikan kadar faedah setakat tahun ini dan berjanji untuk meningkatkan lagi sehingga inflasi turun ke sasaran 2% bank pusat. Walau bagaimanapun, data hari Rabu menunjukkan bahawa the Fed mempunyai tugas besar pada masa hadapan.
Kenaikan bulan ke bulan juga lebih tinggi daripada jangkaan iaitu 0.3% berbanding anggaran 0.2% dan peningkatan 0.6% untuk teras, berbanding tinjauan 0.4%.
Pasaran saham niaga hadapan didagangkan rendah pada hari Rabu susulan data inflasi dikeluarkan. Indek S&P500 niaga masa hadapan didagangkan lebih rendah 0.7%, Nasdaq 100 susut 1.1% dan Niaga hadapan Dow turun 170 mata.
Indeks US dolar yang mengukur matawang US dolar berbanding enam matawang utama kukuh 0.13% kepada paras dagangan 104.118 selepas laporan inflasi dikeluarkan.


US Dolar Susut, EUR/USD Pamer Corak Kenaikan Harga

Matawang US dolar diniagakan menyusut selepas acara menandatangani perjanjian perdagangan fasa pertama di antara Amerika Syarikat dan China berjalan lancar awal pagi ini.
Penganalisis pasaran melihat bahawa tiada perkembangan positif terbaru berhubung perkara tersebut ekoran tarif import terhadap China masih lagi dikekalkan. Presiden Amerika Syarikat Donald Trump menyatakan tarif akan digugurkan jika persetujuan dicapai pada fasa kedua.
Walaupun begitu, ucapan oleh Timbalan Presiden China Liu He menyatakan komitmen China untuk menambah pembelian produk pertanian daripada Amerika Syarikat dan juga import yang lain.
Dagangan US dolar bergerak lemah walaupun sentimen pasaran dilihat semakin pulih selepas ketegangan hampir 2 tahun ekonomi terbesar dunia itu telah dapat diredakan.
Pergerakan harga pada carta pasangan matawang EUR/USD pada dagangan semalam telah mencatatkan kenaikan ke paras tertinggi mingguan ekoran penyusutan matawang USD.
Harga yang pada mulanya menunjukkan penurunan dilihat gagal melepasi trendline yang membentuk corak kenaikan harga sejak awal minggu.
Harga kemudiannya kembali bergerak lebih tinggi dari garisan halangan Moving Average 50 (MA50) menunjukkan kecenderungan harga untuk bergerak menaik.
 Mencapai paras ketinggian melepasi 1.11600 pada lewat sesi New York, harga kemudian bergerak perlahan dan ditutup lebih rendah di paras sekitarnya.
Menyambung dagangan pada sesi Asia hari ini, harga bergerak perlahan dan pelabur akan menantikan data jualan runcit Amerika Syarikat untuk bulan Disember yang akan diterbitkan pada sesi New York, jam 9.30 malam waktu Malaysia.
Jika corak kenaikan harga berjaya dikekalkan, paras penting pada 1.12000 dilihat akan menjadi tumpuan harga untuk diuji.
Kenaikan lebih tinggi harga yang berjaya menembusi paras tersebut dilihat akan menuju zon resistance pada ketinggian 1.12400.
Namun jika US dolar kembali mengukuh dan berjaya menekan harga pada carta EUR/USD ke paras lebih rendah, paras tumpuan pada 1.11000 bakal diuji seterusnya menuju paras support sekitar 1.10840 yang dicecah minggu lalu.
Penurunan lebih rendah bakal menuju pula zon support lebih rendah sekitar paras 1.10700.
Lihat gambar carta pasangan matawang EUR/USD di bawah untuk rujukan analisis teknikal anda.


PMI Sektor Pembinaan UK Susut, Keyakinan Mengukuh

PMI indeks sektor pembinaan UK susut kepada 52.2 pada Mac dari 52.5 pada bulan sebelum. Bacaan kali ini di bawah jangkaan pasaran 52.4. Sebelum ini pada Isnin, data PMI indeks sektor pembuatan UK juga merekodkan penyusutan.
Komponen pertumbuhan perniagaan baru masih lemah pada tempoh sama dan tidak berubah dari paras terendah empat bulan pada Februari.
Sektor perumahan pula semakin perlahan pada Mac, tetapi komponen kejuruteraan awam mengukuh semula ke paras tertinggi 2017 yang menjadikan ia sub-sektor tertinggi berbanding dua yang lain.
 Terdapat peningkatan dalam keyakinan perniagaan pada tempoh sama ke paras kedua tertinggi sejak Disember 2015. Syarikat-syarikat juga melaporkan projek yang semakin bertambah dengan ekonomi yang semakin mengukuh dan kurangnya kebimbangan kepada Brexit.
Indeks komponen pekerjaan terus meningkat pada Mac, walaupun peningkatan kali ini adalah yang terendah dalam tempoh tiga bulan.
Esok data sektor perkhidmatan pula akan menjadi perhatian pada Rabu, dengan jangkaan semakin perlahan dalam perbelanjaan pengguna yang akan memburukkan prestasi sektor ini.
Data PMI di UK setakat ini akan mengekalkan jangkaan pertumbuhan ekonomi UK yang semakin perlahan dalam jangka pendek.


Analisis teknikal GBP/USD – Timeframe H1 – 16/1/2018

 GBP/USD telah membentuk new HH sejak minggu lalu, dan jika diperhatikan ia terus bullish semalam ke sekitar harga Big Round Number 1.3814/00. Dijangkakan, sekiranya GBP/USD tidak breakout Key Resistance hari ini, ia berpotensi untuk bearish dan target retracement adalah ke sekitar harga 1.3730/00 sebelum ia meneruskan lagi kenaikan.
Jika breakout Key Resistance, target terhampir yang berpotensi dicapai adalah 1.3900 atau lebih tinggi ke sektiar 1.4014/00 bagi membentuk new HH. Kesimpulannya, mood bullish masih dikuasai pergerakan GBP/USD ketika ini selagi ia tidak breakout Key Support mingguan 1.3610 dan sebarang penurunan adalah retracement sebelum ia kembali bullish.


Data Terbaru Baker Hughes Menekan Harga Minyak Mentah Global

Data terbaru dari Baker Hughes merekodkan peningkatan jumlah pelantar di Amerika Syarikat kepada 789 pada minggu berakhir 17 Mac berbanding 768 pada minggu sebelum itu.
Jumlah pelantar minyak kini meningkat kepada 631 berbanding sebelum ini 617, manakala pelantar gas meningkat kepada 157 dari 151 sebelum ini.
Jumlah pelantar minyak ketika ini 63% lebih banyak daripada tahun lalu.
 Dengan kejatuhan harga minyak mentah global sejak dua minggu lalu, ia dilihat tidak memberi kesan kepada aktiviti carigali di Amerika Syarikat. Hal ini disokong dengan laporan bahawa syarikat-syarikat AS meningkatkan perbelanjaan modal (pelaburan) tahun ini.
Walaubagaimanapun, masih ada potensi aktiviti carigali di negara ini semakin perlahan jika harga minyak mentah terus jatuh dalam tempoh suku kedua 2017.
Ketika ini harga komoditi hitam masih belum pulih dengan data terbaru dari Baker Hughes meningkatkan kebimbangan para pelabur. Harga minyak Wti kini berada di sekitar $48.92 setong, manakala minyak Brent (Brent-oil) berada di sekitar $51.51 setong.


7 Berita Data Ekonomi Penting Tumpuan Pasaran Minggu Ini (8-12 Mac 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keluaran Dalam Negara Kasar Eropah (Selasa 6.00 Petang): Bacaan akhir bagi pertumbuhan KDNK Eropah untuk suku terakhir 2020 yang dikemaskini dijangka tidak berubah pada -0.6% seperti yang diterbitkan sebelum ini.
Data Inflasi China (Rabu 9.30 Pagi): Bacaan bagi kadar inflasi tahunan China yang diterbitkan bagi bulan Februari dijangka masih kekal lemah seperti bacaan sebelum ini. Perbelanjaan pengguna menjadi indikator penting bagi kesihatan sesebuah ekonomi negara dan China sebagai ekonomi kedua terbesar di dunia akan menjadi tumpuan pelabur.
Data Inflasi AS (Rabu 9.30 Malam): Kadar inflasi di Amerika Syarikat (AS) dijangka meningkat untuk bulan Februari dengan jangkaan pemulihan ekonomi semasa. Bacaan inflasi dijangka meningkat kepada 0.4% daripada 0.3%, manakala bacaan teras dijangka meningkat kepada 0.2% daripada 0.0%.
 Mesyuarat Polisi Bank Pusat Kanada (Rabu 11.00 Malam): Bank of Canada (BOC) dijangka akan mengekalkan kadar faedah di paras terendah 0.25% yang telah diturunkan ke paras tersebut sejak Mac tahun lalu. Kenyataan bernada hawkish oleh bank pusat dijangka akan menyokong pengukuhan dolar Kanada dalam pasaran.
Mesyuarat Polisi Bank Pusat Eropah (Khamis 8.45 Malam): European Central Bank (ECB) masih mengekalkan polisi semasa di samping mengimbangi kenaikan hasil bon global. Pelabur menjangkakan kadar faedah dikekalkan dan kenyataan susulan akan menjadi petunjuk bagi polisi monetari di masa hadapan.
Data Keluaran Dalam Negara Kasar UK (Jumaat 3.00 Petang): Laporan data pertumbuhan KDNK bulanan UK telah mencatatkan peningkatan kepada 1.2% pada Disember lalu. Adakah pasaran akan menyaksikan bacaan yang terus meningkat untuk bulan Januari pula?
Laporan Data Pekerjaan Kanada (Jumaat 9.30 Malam): Sektor buruh Kanada dilihat suram untuk beberapa bulan terbaru ini dengan bacaan pertambahan pekerjaan untuk Januari merosot kepada -212,800. Kadar pengangguran meningkat ketara kepada 9.4% daripada 8.6%. Laporan untuk Februari dinantikan pasaran.


Tuntutan Pengangguran US Meningkat Kurang Daripada Jangkaan

Pada hari Khamis, Jabatan Buruh US melaporkan jumlah tuntutan faedah/insurans pengangguran (Jobless claims) pada minggu lepas meningkat kurang daripada jangkaan. Bacaan tersebut menghampiri bacaan terendah dalam tempoh 4 dekad.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 21 Oktober meningkat sebanyak 10,000 iaitu kepada 233,000 .
Penganalisis menjangkakan jumlah tuntutan faedah/insurans pengangguran akan meningkat sebanyak 12 000 iaitu keapda 235,000 pada minggu lepas.
Berdasarkan kiraan purata pergerakan dalam tempoh empat minggu, jumlah tuntutan berkurangan sebanyak 9,000 berbanding sebelum ini.
 Jumlah tuntutan faedah/insurans pengangguran bagi minggu yang berakhir 14 Oktober berkurang kepada 1.893 juta daripada 1.896 juta.
Data pekerjaan bagi negara seperti U.S adalah sangat penting bagi menentukan ekonomi U.S sedang berada dalam keadaan baik ataupun sebaliknya.
Sepertimana pasaran memberi perhatian kepada data NFP (non-farm payroll) setiap bulan, data ini juga menggambarkan keadaan pasaran buruh semasa di U.S.
Indeks U.S dolar yang mengukur kekuatan greenback berbanding enam matawang lain mengukuh sebanyak 0.33% kepada 93.84 setakat jam 9.00 malam.


Analisis Teknikal EUR/JPY – Timeframe H1 – 3/4/2018

 EUR/JPY kini berpotensi untuk membentuk pattern SBR sekiranya ia masih berada di bawah paras harga 130.60 jika diperhatikan ketika ini. Target bearish adalah ke sekitar harga Key Support iaitu 130.00 dan jika breakout ia akan meneruskan lagi penuranan ke target seterusnya iaitu 129.60.
Walaubagaimanapun, sekiranya ia breakout Key Resistance harian ini, EUR/JPY berkemungkinan akan menguji semula level resistance seterusnya 131.25. Oleh itu, penting untuk memperhatikan pergerakan EUR/JPY ketika ini dan selagi ia tidak breakout Key Resistance, kebarangkalian adalah tinggi untuk ia meneruskan lagi penuranan ketika ini.


Apa Terjadi Kepada Aussie Ketika Pasaran Bertumpu Kepada Pengumuman Dasar RBA?

US Dollar berlegar ke paras terendah dalam tempoh 3 minggu pada hari Selasa selepas data ekonomi Amerika Syarikat yang lemah sekali gus menjejaskan jangkaan awal terhadap kenaikan kadar oleh Fed. Dollar Australia pula bersiap sedia menghadapi kemungkinan sebarang dasar pelonggaran pada masa akan datang.
US Dollar Index berbanding 6 matawang utama dinilai pada 95.758. Indeks itu dilihat sedang bergelut untuk proses pemulihan sejak pengumuman pertumbuhan KDNK Amerika Syarikat yang sangat lemah pada minggu lalu.
Data pembuatan yang diumum pada Isnin, yang lebih lemah dari jangkaan terus menolak jatuh indeks itu kebawah.
Berbanding yen, US Dollar berubah kepada 102.40 yen , mencecah nilai 3 minggu terendah.
 Perdana Menteri Jepun, Shinzo Abe sebelum ini mengumumkan pakej rangsangan ekonomi pada hari Selasa. Beliau dijangka memasukkan 7.5 trillion yen perbelanjaan fiskal.
“Saiz dan kandungan pakej itu sudah diketahui. Jadi saya ragu-ragu sama ada jumlah itu boleh menggerakkan pasaran atau tidak. USD/JPY mungkin akan jatuh melainkan terdapat tanda-tanda yang lebih jelas mengenai kenaikan kadar oleh Fed,“ kata Shinichiro Kadota, FX Kanan dan Ahli Strategi Kadar di Barclays Securities Japan.
Euro pula diniaga pada $ 1.1165.
Dalam masa yang sama, Dollar Australia dilihat kekal bertahan menjelang pengumuman dasar oleh RBA. RBA dijangka bakal mengurangkan kadar faedah ke paras yang baru.
Ingin tahu kenapa bank tertua Itali ini dalam bahaya? Klik link ini.


USD/CAD Melonjak Tinggi Walaupun Data Inflasi Kanada Meningkat? Ini Sebabnya

Kenapa dolar Kanada tetap lemah walaupun data inflasi Kanada yang diterbitkan pada sesi New York semalam positif?
Data inflasi bulanan Kanada yang diterbitkan untuk Julai meningkat kepada 0.6% berbanding jangkaan untuk kekal di paras 0.3%.
Namun, dolar Kanada kekal bergerak susut dalam pasaran menuju dagangan penghujung minggu berikutan sentimen pasaran minyak mentah global yang semakin merosot.
Kebimbangan semakin meningkat terhadap permintaan bahan bakar yang dijangka bakal terjejas susulan pelaksanaan langkah sekatan ekonomi bagi negara-negara pengguna terbesar minyak berdepan gelombang Covid-19 terbaru.
Jika diperhatikan pergerakan harga pada carta pasangan mata wang USD/CAD, harga meneruskan lonjakan lebih tinggi pada sesi Asia pagi ini selepas melepasi paras rintangan 1.26000 pada Selasa lalu.
Kenaikan ini juga telah mencatatkan paras tertinggi terbaru untuk tempoh dagangan 4 minggu dengan jangkaan kenaikan akan teruskan di samping didorong oleh pengukuhan US dolar.
 Selepas lonjakan pada Selasa melepasi 1.26000, harga susut sedikit pada dagangan Rabu semalam untuk menguji semula paras tersebut dan juga paras sokongan Moving Average 50 (MA50) pada rangka masa 1 jam.
Seterusnya harga menyambung kembali kenaikan bersambung pada dagangan hari ini. Jangkaan kenaikan harga bakal menuju ke zon rintangan 1.28000 selepas paras tersebut dicapai pada 19 Julai lalu.
Sebaliknya jika harga kembali menjunam semula, zon RBS (resistance become support) 1.26000 akan kembali menjadi tumpuan harga semula.
Jika zon tersebut gagal menyokong kenaikan semula harga, penurunan lebih rendah berkemungkinan akan kembali mencecah semula sekitar zon support 1.25000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Pada Awal New York Open

US dollar dilihat melemah berbanding beberapa matawang utama yang lain pada sesi New York hari Isnin walaupun data jualan runcit yang dikeluarkan agak memberangsangkan. Penganalisis berpedapat kejatuhan US dollar ketika ini adalah disebabkan sentimen Risk-On yang lemah, yang mana sepatutnya menyokong matawang berkadar faedah tinggi.
Data jualan runcit (retail sales) Amerika Syarikat yang dikeluarkan merekodkan kenaikan 0.50% pada bulan lalu berbanding jangkaan kenaikan 0.40%.
Indeks US dollar yang mengukur kekuatan matawang greenback berbanding enam matawang yang lain susut 0.24% setakat pada pukul 9.33 malam.
 Major pair seperti EUR/USD setakat ini membuat kenaikan 0.20% di mana GBP/USD meningkat 0.17%. USD/JPY setakat ini pula naik 0.02%, USD/CAD susut 0.17% dengan USD/CHF membuat penurunan 0.32%. Pair AUD/USD dan NZD/USD pula masing-masing meningkat 0.03% dan 0.24% setakat ini.
Matawang paling kuat setakat ini adalah CHF dan matawang paling lemah adalah JPY. Dengan menggabungkan matawang paling kuat dan lemah, pair CHF/JPY merekodkan kenaikan 0.33% setakat pada pukul 9.36 malam.
Pengukuhan kepada CHF ketika ini adalah disebabkan kembalinya sentimen berisiko di dalam pasaran.
Dalam perkembangan isu perdagangan pada hari Isnin, China telah memfailkan laporan kepada WTO terhadap tindakan Amerika Syarikat yang mengenakan 10% tariff terhadap $200 billion produk import dari China.


Analisis Teknikal GBP/USD – Timeframe H1 – 21/11/2018

Perdana Menteri Britain Theresa May terus bergelut dalam usahanya untuk mendapatkan sokongan terhadap draf pelan Brexitnya setelah kekecohan berlaku dalam kepimpinan beliau baru-baru ini dengan perletakan beberapa jawatan penting terutamanya Setiausaha Brexit, Dominic Raab. Pada dagangan Selasa semalam, matawang Sterling cuba untuk membuat sedikit kenaikan dari paras terendah penurunan setelah Gabenor Bank of England (BOE), Mark Carney dilihat memberi sokongan kepada Theresa May dan pelan Brexitnya dalam ucapannya semalam namun hal ini tidak berjaya meningkatkan kebimbangan pelabur terhadap dagangan GBP buat masa ini. Jika diteliti pergerakan harga pada chart pasangan matawang GBP/USD untuk dagangan semalam, harga yang cuba untuk membuat kenaikan menguji paras 1.28800 kemudiannya gagal membuat kenaikan lebih tinggi seterusnya kembali menjunam sekitar 100 pips penurunan sehingga melepasi paras support MagicS1 pada indicator Moshed Magic Line setelah USD kembali mengukuh semalam terus memberi tekanan kepada GBP. Harga kemudian bergerak mendatar sehingga penghujung sesi pasaran New York sekitar paras 1.27800 dan menutup harga sekitar paras tersebut.
Pada sesi pasaran Asia hari ini, harga masih dilihat bergerak mendatar sekitar paras harga ditutup awal pagi tadi sehingga ke penghujung sesi dagangan. Harga yang gagal membuat kenaikan melepasi paras Magic Pivot 1.2814 hari ini berkemungkinan akan membuat penurunan menuju ke paras support 1.2746 (MagicS1). Kemudiannya, penurunan harga yang diteruskan bakal menguji paras support pada 1.2707 (MagicS2) yang juga merupakan paras terendah yang diuji harga pada dagangan Oktober lalu. Sekiranya harga berjaya menembusi penurunan dari paras tersebut, jangkaan harga boleh mencecah penurunan sehingga ke paras support sekitar 1.2639 (MagicS3).
Namun, jika Sterling berjaya melonjakkan kembali harga pada chart GBP/USD ini, pergerakan kenaikan harga dilihat akan menuju ke paras resistance yang terdekat iaitu pada paras 1.2853 selepas berjaya mengatasi paras Magic Pivot hari ini. Seterusnya, harga dijangka akan menguji paras resistance 1.2920 (MagicR2) yang mana dilihat berada pada zon SBR (support become resistance) pada chart GBP/USD. Dan jika harga berjaya breakout zon SBR tersebut, paras resistance pada 1.2959 (MagicR2) bakal menjadi destinasi kenaikan harga yang seterusnya.
 Terus ikuti perkembangan Brexit yang masih dilihat memberikan kebimbangan dalam pasaran semasa. Dan beri tumpuan juga kepada sentimen pasaran semasa yang pada masa sekarang masih memberi kelebihan kepada USD namun  sebarang perubahan boleh berlaku dalam pasaran. Kawal dagangan anda sebaik mungkin dan jadikan indicator Moshed Magic Line sebagai panduan tambahan dalam analisis teknikal harian anda.

Paras support: 1.2746, 1.2707, 1.2639.
Paras resistance:  1.2853, 1.2920, 1.2959.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Derita UK Bertambah Parah, Kadar Pengangguran Melonjak Tinggi

Pengangguran di UK meningkat pada kadar terpantas sejak berlakunya krisis kewangan apabila lebih ramai orang kehilangan pekerjaan disebabkan pandemik coronavirus yang telah memberi kesan kepada ekonomi.
Pejabat Statistik Negara (ONS) melaporkan kadar pengangguran melonjak kepada 4.5% dalam tempoh tiga bulan Jun hingga Ogos, daripada 4.1% yang dicatatkan sebelum ini dan melebihi jangkaan pasaran untuk kenaikan 4.3%.
Ini merupakan kadar pengangguran paling tinggi yang pernah direkodkan sejak Mei 2017, di mana jumlah pekerja yang bekerja menurun sebanyak 153,000 orang dalam tempoh tersebut.
 Selain itu, data daripada ONS turut menunjukkan pemberhentian pekerja melonjak sebanyak 114,000 kepada 227,000, iaitu tahap tertinggi sejak 2009 ketika UK mengalami krisis kewangan global.
Dengan lebih banyak kehilangan pekerjaan dijangkakan pada bulan-bulan akan datang, ia pastinya akan meningkatkan lagi tekanan kepada kerajaan dan Bank of England (BOE) untuk mengambil lebih banyak langkah bagi menyokong ekonomi.
Menteri Kewangan UK, Rishi Sunak mengatakan keutamaannya sekarang adalah untuk melambatkan peningkatan jumlah kehilangan pekerjaan dengan memperkenalkan lebih banyak skim bantuan pekerjaan untuk rakyat yang terjejas.
Bagaimanapun, beliau mengakui bahawa tidak semua pekerjaan boleh diselamatkan dengan bantuan-bantuan ini.


Tangani Rasa Takut Anda Untuk Trade Forex Dengan 4 Tips Ini!

Pasaran forex merupakan pasaran terbesar di dunia. Dengan perkembangan zaman serba moden ini, terdapat ramai individu yang mengambil peluang keemasan tersebut untuk menjana pendapatan lumayan. Namun, ada juga segelintir daripada mereka yang masih ragu-ragu dan takut untuk memulakan langkah dalam forex trading.
Jangan risau, 4 tips ini dapat membantu anda!
#Lawan ketakutan anda dengan ilmu pengetahuan
Segalanya berada di hujung jari anda! Gunakan kemudahan internet pada hari ini untuk menimba ilmu dan menambah pengetahuan anda tentang forex trading. Selain itu, anda juga boleh mencari bahan bacaan yang sesuai sebagai rujukan serta panduan untuk anda mula trade forex.
Tambahan daripada itu, kaji tentang setiap kos atau perbelanjaan yang diperlukan dalam forex trading. Berbekalkan ilmu yang diperolehi, anda tidak perlu lagi takut atau ragu-ragu untuk bermula bahkan mampu mengaut keuntungan berganda dalam forex!
#Mulakan dengan modal yang kecil
Jumlah modal yang digunakan bukanlah penentu kepada keuntungan yang bakal diperolehi. Justeru itu, anda tidak perlu bimbang jika hanya mampu menggunakan modal yang rendah. Untuk permulaan, gunakan modal yang rendah dan cuba biasakan diri dengan pasaran.
 Belajar daripada pengalaman kali pertama anda dan fahami setiap risiko yang terlibat.
#Perbaiki strategi anda
Jika anda tidak berjaya pada peringkat awal, jangan panik! Belajar daripada kesilapan dan perbaiki strategi yang digunakan. Kegagalan pada hari ini tidak bermakna anda akan gagal buat selamanya!
#Jangan jadikan kerugian yang pernah dialami sebagai alasan
Setiap forex trader pasti mengalami kerugian! Jadi, anda hanya perlu bertenang dan mengawal emosi dengan sebaiknya. Jangan biarkan emosi tersebut menghancurkan impian anda untuk menjana pendapatan lumayan melalui forex trading!
Jadikan kerugian tersebut sebagai satu pengajaran dan batu loncatan untuk melakar kejayaan pada masa akan datang.
Masih ragu-ragu atau takut untuk bermula? Dapatkan buku Panduan Lengkap Mula Trade Forex daripada kami!


Tepati Ramalan! BNM Sah Naikkan Kadar 25 Mata Asas 2 Kali Berturut-Turut

Pertanyaan rakyat Malaysia akhirnya terjawab apabila mesyuarat Jawatankuasa Dasar Monetari (MPC) Bank Negara Malaysia (BNM) pada 6 Julai, mengesahkan kenaikan kadar buat kali ke-2 berturut-turut tahun ini.
Ia secara tidak langsung menepati jangkaan beberapa panganalisis yang meramalkan lonjakan oleh bank pusat tersebut berdasarkan keadaan inflasi yang memuncak di seluruh dunia.
Menerusi kenyataan rasmi BNM, Kadar Dasar Semalaman (OPR) dinaikan sebanyak 25 mata asas pada 2.25% dengan paras siling dan lantai masing-masing meningkat pada 2.50% dan 2%.
Antara faktor yang digariskan disebalik kenaikan tersebut adalah tekanan inflasi yang berpunca daripada peningkatan harga komoditi dan keadaan permintaan kukuh di sebalik masalah rantaian bekalan global.
Peningkatan tekanan kos, konflik di Rusia dan langkah-langkah pembendungan yang ketat di China juga mengeruhkan lagi keadaan sungguhpun pembukaan semula ekonomi merancakkan pasaran buruh.
Dalam pada itu, aktiviti ekonomi Malaysia dilihat masih kukuh dalam beberapa bulan kebelakangan ini dengan penunjuk eksport dan perbelanjaan runcit mengalami momentum pertumbuhan positif.
 Pasaran buruh juga menyaksikan kadar pengangguran terus menurun dengan penyertaan buruh melonjak dan prospek pendapatan bertambah baik.
Sungguhpun permintaan luar dijangka menyederhana kerana dipengaruhi pertumbuhan global yang lemah, permintaan domestik dijangka kekal kukuh.
Namun, risiko penurunan terhadap pertumbuhan kekal kuat memandangkan pertumbuhan global masih perlahan selain gangguan rantaian bekalan semakin teruk.
Pada sisi berbeza, inflasi utama telah berpurata 2.4% walaupun ia diunjurkan kekal dalam julat unjuran 2.2% ke 3.2% sementara inflasi asas diramalkan berada dalam paras 2%-3% pada 2022 ekoran pertambahan permintaan dalam persekitaran kos tinggi.
Ijmal dari kenyataan tersebut, MPC akan terus menilai keadaan terhadap sebarang perubahan dan implikasi prospek keseluruhan kepada inflasi serta pertumbuhan domestik.
Dan pada tahap OPR semasa, pendirian dasar monetari dikatakan kekal akomodatif dan akan membantu menyokong pertumbuhan ekonomi.


Sentimen Terkini Pasaran Forex Setakat Petang Ini

Pound Sterling dan Euro kedua-duanya melonjak pada dagangan hari ini memandangkan para pelabur terus memberi tumpuan terhadap perkembangan Brexit dan mesyuarat dasar monetari yang terakhir pada tahun ini oleh European Central Bank (ECB). GBP melantun daripada paras terendah 20 bulan sekitar 1.24780 sebanyak 1.1% selepas Perdana Menteri Britain Theresa May memenangi undian tidak-percaya. PM May memerlukan 159 jumlah undian untuknya sebaliknya die mendapat 200 undian daripada 317 undian keseluruhan.
Perdana Menteri Theresa May dilaporkan sedang menuju ke Brussels untuk menghadiri sidang kemuncak pemimpin-pemimpin Kesatuan Eropah (EU). Walaupun EU tidak akan merundingkan semula kesepakatan Brexit semasa, ia mungkin bersedia memberikan jaminan yang lebih besar mengenai masalah sementara berkenaan sempadan Ireland.
 Matawang Euro pula menaik berikutan terdapat aktiviti pengambilan untung daripada posisi jualan menjelang mesyuarat ECB pada 8:45 malam ini. ECB dijangka akan menamatkan program pembelian bon mereka namun tumpuan pasaran adalah terhadap pandangan bank pusat mengenai pertumbuhan ekonomi dan waktu untuk kenaikan kadar faedah di Euro pada tahun hadapan. Selain itu, krisis bajet Itali juga menjadi tumpuan pasaran selepas Itali dijangka menurunkan sasaran defisit tahun depan kepada 2.04% berbanding 2.40% sebelum ini.
Dalam perkembangan lain pada sesi Eropah, Bank Negara Swiss (SNB) mengekalkan dasar monetari pengembangannya, dengan itu menstabilkan perkembangan harga dan menyokong aktiviti ekonomi. Kadar faedah kekal pada paras -0.75%. SNB berkata mereka akan terus aktif dalam pasaran forex sekiranya perlu dan berkemungkinan. SNB melihat KDNK pada 2019 dijangka menurun kepada 1.5% manakala inflasi untuk 2019 diramal merosot kepada 0.5% daripada 0.8%.


Sentimen Terkini Pasaran Forex Setakat Ini

Matawang AS Dolar bergerak mendatar berbanding matawang-matawang utama yang lain pada hari Isnin selepas turun beberapa ratus pips dalam kebimbangan pasaran mengenai ketegangan perang perdagangan dan kesihatan ekonomi global manakala Pound Sterlind didagangkan merosot menjelang undian Brexit yang dijadualkan pada esok hari.
Di Eropah , protes berterusan di Perancis mula membimbangkan pelabur kerana ekonomi benua kedua terbesar di dunia berada dalam keadaan berisiko atas faktor kelembapan mendadak dalam aktiviti ekonomi akibat pergolakan sejak beberapa minggu yang lalu. Sentimen ini telah menyebabkan suasana pasaran global merosot pada sesi Eropah hari ini.
 Dengan tiada data ekonomi utama pada sesi New York hari ini, pergerakan pasaran yang tidak menentu dijangka berterusan ke arah undian Brexit pada peringkat Parlimen.
Indeks DXY yang mengukur kekuatan matawang Greenback berbanding tujuh matawang yang lain menaik 0.11% setakat pada pukul 9:00 malam ini.
Major pair seperti EUR/USD setakat ini membuat kenaikan 0.36%, dimana GBP/USD di dagang merosot -0.76%. USD/JPY pula sedikit kuat 0.04% dengan USD/CAD didagang 0.0% lebih rendah. USD/CHF juga di dagang sedikit rendah pada -0.32%. Pair AUD/USD dan NZD/USD masing-masing didagangkan baik pada 0.13% dan 0.16%.


Terkini: Pentadbiran Trump Memilih Untuk Tangguhkan Pengenaan Tarif 10% Ke Atas Sebahagian Barangan China!

Berdasarkan kenyataan yang dikeluarkan oleh Wakil Jabatan Perdagangan Amerika Syarikat (USTR), pentadbiran Trump akan menangguhkan pengenaan tarif sebanyak 10% ke atas beberapa produk China termasuk komputer riba dan telefon pintar yang sebelum ini dijadualkan akan dikenakan tarif bermula bulan hadapan.
Tindakan USTR tersebut dilaporkan susulan beberapa minit selepas Menteri Perdagangan China umumkan bahawa Naib Presiden Liu He baru sahaja menelefon wakil perdagangan AS.
Antara produk yang akan ditangguhkan pengenaan tarif sehingga 15 Disember ialah komputer, permainan konsol, beberapa jenis permainan, monitor komputer dan beberapa jenis pakaian termasuk kasut. Beberapa jenis produk yang berada kumpulan berbeza juga akan dimasukkan dalam senarai penangguhan namun tergantung pada penilaian kesihatan, keselamatan, keselamatan negara dan faktor-faktor lain.
 Susulan laporan ini dikeluarkan, indeks saham cip telah meningkat kepada 2.8%, saham Apple pula melonjak melebihi 5%.
Sebelum ini, Presiden Donald Trump menyatakan pada 1 Ogos, bahawa beliau akan mengenakan tarif sebanyak 10% ke atas barangan China yang bernilai $300 billion. Trump menyalahkan China kerana tidak menepati janji untuk membeli lebih banyak barangan pertanian Amerika. Trump juga secara peribadi mengkritik Presiden Xi Jinping.
Indeks US dolar yang mengukur dolar greenback berbanding enam matawang utama didagangkan kukuh sebanyak 0.37% pada paras 97.560 setakat jam 10.45 p.m.


Tidak Dijangka, Pesanan Barangan Modal AS Melonjak Semula Pada Bulan April!

Pesanan baharu untuk barangan modal utama pembuatan AS secara tidak dijangka melantun semula pada April, meningkatkan keyakinan bahawa perbelanjaan perniagaan untuk peralatan boleh pulih pada suku kedua selepas penurunan berturut-turut baru-baru ini.
Pesanan untuk barangan modal bukan pertahanan tidak termasuk pesawat, proksi yang diawasi rapi untuk rancangan perbelanjaan perniagaan, melonjak 1.4% bulan lepas, lapor Jabatan Perdagangan pada hari Jumaat. Data untuk Mac telah disemak lebih tinggi untuk menunjukkan barang modal teras ini merosot 0.6% dan bukannya 1.1% seperti yang dilaporkan sebelum ini.
Ahli ekonomi yang ditinjau oleh Reuters meramalkan pesanan barangan modal teras akan jatuh 0.2%. Pesanan barangan modal teras meningkat 2.7% pada asas tahun ke tahun pada bulan April.
 Kerajaan melaporkan pada Khamis bahawa keuntungan korporat jatuh pada suku pertama, menandakan kejatuhan suku tahunan ketiga berturut-turut. Kadar faedah yang lebih tinggi meningkatkan kos untuk perniagaan, pengetatan kredit oleh bank boleh menyukarkan lagi untuk melaksanakan projek perbelanjaan modal, mengurangkan pengeluaran.
Tempahan untuk peralatan elektrik, peralatan dan komponen jatuh 1.0%, manakala tempahan untuk komputer dan produk elektronik turun 1.4%. Tempahan untuk jentera meningkat 1.0%.
Penghantaran barang modal teras meningkat 0.5% pada bulan April selepas jatuh 0.2% pada bulan Mac. Penghantaran barang modal teras digunakan untuk mengira perbelanjaan peralatan dalam ukuran keluaran dalam negara kasar. Perbelanjaan perniagaan untuk peralatan telah menurun selama dua suku berturut-turut, penurunan berturut-turut yang pertama sejak 2020.


AUD/USD Bakal Jejak Paras Lebih Rendah Berbanding Minggu Lalu?

Pelabur memulakan dagangan pada awal Julai dengan sentimen pasaran yang masih berisiko ekoran kebimbangan penularan Covid-19 varian Delta yang semakin meningkat.
Mata wang pulangan tinggi bergerak suram dalam pasaran sementara US dolar mengukuh pada minggu ini menutup dagangan Jun dengan prestasi yang cemerlang.
Dengan jangkaan US dolar untuk terus kukuh menjelang laporan NFP penghujung minggu, dolar Australia menepati ramalan penganalisis untuk mengalami penurunan nilai dalam sentimen risk-off pasaran.
Pada carta harga pasangan mata wang AUD/USD, harga menyambung lagi penurunan semalam lebih rendah walaupun pada kadar yang perlahan.
Situasi tersebut berterusan sehingga ke sesi Asia pagi ini dimana harga dilihat telah mencecah ke zon support minggu lalu sekitar 0.74800.
Pergerakan harga yang kekal di bawah halangan Moving Average 50 (MA50) pada rangka masa 1 jam masih menunjukkan trend menurun harga dan berkemungkinan zon support 0.74800 gagal membendung harga untuk jatuh lebih rendah.
Jika penurunan diteruskan di bawah zon tersebut, harga dijangka untuk menuju ke paras sasaran lebih rendah sekitar 0.74000 untuk mencatatkan paras terendah terbaru 6 bulan.
 Paras tersebut berada pada zon RBS (resistance become support) yang diuji pada kenaikan Ogos 2020 sebelum harga berjaya tembusi pada dagangan Disember 2020.
Namun, sekiranya harga mula melonjak kembali dari zon support tersebut dan melepasi halangan MA50, ini boleh menjadi isyarat awal untuk trend kenaikan harga semula.
Sasaran kenaikan harga berada pada zon rintangan 0.76000 yang turut diuji pada awal minggu ini sebelum pelabur menyaksikan corak penurunan harga.
US dolar perlu bergerak lemah dan sentimen pasaran harus menyokong mata wang Aussie untuk situasi kenaikan harga berlaku.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Peluang Untuk Profit, GBP/JPY Curi Tumpuan Trader

Selain pasangan mata wang utama, antara pasangan mata wang yang mencuri tumpuan pedagang pada minggu ini adalah GBP/JPY.
Pergerakan Yen kekal dipacu oleh sentimen pasaran sejak minggu lalu lagi dengan sentimen risk-on pada awal minggu ini memberi keyakinan terhadap pelabur telah membuatkan dagangan safe-haven mengalami penyusutan.
Begitu juga mata wang Yen yang pamerkan prestasi lemah berbanding mata wang utama yang lain termasuk Pound Sterling.
Pound didagangkan sensitif beberapa minggu memberi reaksi genting rundingan Brexit yang masih gagal mencapai persetujuan muktamad.
Namun, perkembangan positif terbaru rundingan telah menyokong Pound untuk melonjakkan harga pada carta GBP/JPY ke paras ketinggian terbaru minggu ini mengatasi ketinggian dicapai minggu lalu.
Permulaan dagangan awal minggu ini telah melihatkan harga membuat kenaikan dari zon RBS (resistance become support) 138.00 dan melepasi zon RBS 139.00.
Pada dagangan Selasa semalam, harga menguji paras rintangan 139.800 sebelum turun semula ke zon RBS 139.00.
 Sesi New York kembali mempamerkan lonjakan semula harga melepasi zon rintangan tersebut menutup dagangan di paras ketinggian terbaru pada resistance 140.200.
Paras resistance tersebut juga diuji pada dagangan November namun gagal ditembusi sebelum harga membuat penurunan semula.
Menyambung dagangan pada hari ini (Rabu), harga bergerak mendatar pada sesi Asia di bawah paras 140.200 sebelum paras resistance tersebut diuji semula pada awal sesi Eropah.
Kenaikan lebih tinggi harga yang diteruskan dijangka akan menuju paras ketinggian terbaru 3 bulan sehingga sekitar 141.00.
Namun jika harga kembali membuat penurunan semula paras 139.800 bakal menuju semula zon RBS 139.00.
Penurunan lebih rendah akan kembali semula pada permulaan dagangan awal minggu ini pada zon RBS 138.300.
Lihat gambar carta pasangan mata wang GBP/JPY di bawah untuk rujukan analisis teknikal anda.


LIMA News & Event Besar Tumpuan Pasaran Minggu Ini (27 Nov – 01 Dis)

Kita telah menyaksikan kejatuhan US dolar untuk minggu ke-tiga berturut-turut pada minggu lepas yang membawa indeks US dolar setakat ini ke paras 92.7 dari paras tertinggi 95.00 yang dicapai pada awal November.
Minggu ini pasaran akan fokus kepada ucapan-ucapan oleh ahli The Fed khususnya Jerome Powell yang telah dinamakan sebagai pengganti Janet Yellen. Pasaran juga akan menumpukan kepada komen mereka tentang polisi monetari.
Data inflasi iaitu laporan tentang perndapatan peribadi dan perbelanjaan juga akan menjadi perhatian sama ada terdapat perubahan atau sebaliknya dalam tren inflasi Amerika Syarikat.
Data-data China dan mesyuarat pengeluar minyak OPEC juga akan menjadi pusat perhatian pasaran minggu ini.
1) Ucapan Ahli The Fed
Pengerusi The Fed Janet Yellen dan pengganti beliau Jerome Powell akan berucap minggu ini. Powell dipilih sebagai pengganti Yellen tahun depan di mana beliau akan berhadapan dengan Majlis Perbankan Senat U.S. pada Selasa. Janet Yellen pula akan memberi keterangan di Kongres pada Rabu di hadapan Majlis Ekonomi.
Selain itu, beberapa ahli The Fed lagi akan berucap minggu ini iaitu Dudley, Kashkari, Quarles, Kaplan dan Harker.
2) Data inflasi PCE U.S.
Ini adalah data yang dikatakan sebagai data inflasi keutamaan The Fed. Pada Khamis Jabatan Perdagangan akan mengeluarkan data pendapatan peribadi dan juga perbelanjaan pengguna yang termasuk data ‘perbelanjaan penggunaan peribadi’ (Personal consumption expenditure, PCE).
 Jangkaan bagi data core-PCE ialah kenaikan 0.2% (MoM, bulanan), manakala dari segi tahunan (YoY) data dijangka naik 1.4%.
3) Data inflasi Zon-Eropah
Zon-Eropah akan mengeluarkan data inflasi (CPI flash estimate) untuk bulan November pada Khamis yang dijangka meningkat kepada 1.6% dari 1.4% sebelum ini. Data yang lebih signifikan iaitu (Core-CPI flash estimate) pula dijangka naik 1.0% dari 0.9 sebelum ini. Negara Jerman, Perancis dan Itali akan mengeluarkan data-data tersebut sebelum Khamis.
4) Data sektor pembuatan China
Data ini akan dikeluarkan pada Khamis pukul 9.00 pagi di mana ia dijangka akan susut kepada 51.5% dari 51.6% yang dicatat sebelum ini. Data Caixin manufacturing index yang fokus kepada syarikat kecil dan sederhana pula akan dikeluarkan pada Jumaat.
Data ini penting kepada Aussie dolar, kerana Australia banyak mengeskport komoditi untuk aktiviti pembuatan di China.
5) Mesyuarat OPEC
Menteri minyak OPEC dan beberapa pengeluar minyak terbesar akan bermesyuarat di Vienna pada Khamis bagi memutuskan tentang perlanjutan pemotongan bekalan minyak selepas perjanjian semasa tamat pada Mac 2018.
Majoriti penganalisis pasaran menjangka pemotongan akan dilanjutkan lagi sembilan bulan sehingga hujung tahun 2018, tetapi terma-terma perjanjian tersebut masih belum jelas.
OPEC dan 11 negara bukan-OPEC pada November tahun lalu bersetuju untuk memotong 1.8 juta tong pengeluaran sehari dalam tempoh Januari hingga Jun. Perjanjian ini telah dilanjutkan pada Mei sehingga Mac 2018 bagi mengimbangai permintaan dan penawaran minyak mentah dunia. Ini adalah kunci utama kenaikan harga minyak mentah sejak tahun lepas.


GOLD Tak Gayat Untuk Panjat Lebih Tinggi

Terus mengukir senyuman buat pelabur emas apabila dagangan komoditi berharga tersebut kekal mencatatkan kenaikan harga selepas melepasi paras $2000 per auns.
Kenaikan harga emas ini telah melangkaui jangkaan oleh Goldman Sachs sebelum ini yang meramalkan harga meningkat ke paras $1800 sekiranya krisis pandemik Coronavirus bertambah buruk.
Paras tertinggi dicapai pada sekitar ketinggian 2075.00 pada carta harga XAU/USD dengan pergerakan menaik harga sedikit mendatar.
Berikutan menjadi aset safe-haven dalam pasaran, permintaan terhadap emas terus meningkat dengan ketidaktentuan pasaran khususnya kebimbangan terhadap gelombang Coronavirus terbaru.
Secara teknikal, harga emas pada carta XAU/USD masih mengekalkan trend bullish dengan pergerakan harga berada di atas paras sokongan Moving Average 50 (MA50) untuk rangka masa 1 jam.
 Kenaikan lebih tinggi akan terus mencatatkan paras ketinggian terbaru sepanjang masa. Namun jika penurunan harga kembali berlaku, harga akan meneliti paras-paras tumpuan harga pada dagangan sebelum ini.
Penurunan semula harga emas berkemungkinan akan kembali menghampiri sekitar paras 1950.00 jika harga berjaya turun di bawah paras 2000.00.
Pelabur akan terus memantau faktor-faktor yang mempengaruhi pasaran untuk menilai arah pergerakan harga emas yang seterusnya. Antaranya seperti krisis hubungan antara Amerika Syarikat dan China dan perkembangan penciptaan vaksin Coronavirus. Namun tumpuan pada hari ini adalah terhadap laporan data pekerjaan NFP AS.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Bersedia Untuk Penurunan GBP/USD Lebih Rendah

Pound Sterling dilihat cuba untuk memaparkan pengukuhan pada sesi Eropah semalam, namun situasi itu gagal bertahan lama selepas pelabur kembali menyaksikan penyusutan semula mata wang Britain tersebut pada sesi New York.
Amaran oleh Menteri Kesihatan UK, Sajid Javid terhadap risiko Covid-19 membayangi pengumuman oleh Perdana Menteri Boris Johnson untuk pembukaan semula ekonomi pada 19 Julai ini.
Terbaru, UK melaporkan kes jangkitan harian melebihi angka 32,000 menjadikan jumlah kenaikan harian terbesar sejak penghujung Januari lalu.
Justeru, sukar untuk melihat mata wang Pound pamerkan prestasi cemerlang untuk tempoh terdekat ini sementara US dolar pula masih positif mengekalkan corak pengukuhannya menuju penghujung minggu ini.

Pada carta harga pasangan mata wang GBP/USD, harga dilihat mencatatkan paras terendah terbaru lagi untuk minggu ini mencecah hampir ke paras 1.37500.
Namun sebelumnya, harga dilihat membuat kenaikan pada sesi Eropah ke paras 1.38300 dahulu dan menguji paras halangan Moving Average 50 (MA50) pada rangka masa 1 jam pergerakan harga.
Harga gagal menembusi halangan tersebut untuk memberi isyarat kenaikan harga, sebaliknya susut semula di awal sesi pasaran New York untuk menyambung trend penurunan.
 Selepas mencecah ke paras terendah mingguan terbaru, harga sedikit meningkat sebelum menutup dagangan sesi New York perlahan di sekitar paras 1.38000.
Pelabur akan menjangkakan penurunan lebih rendah harga pada hari ini untuk menguji paras sokongan minggu lalu sekitar 1.37400.
Penurunan diteruskan dilihat akan menguji pula zon support tumpuan pada 1.37000 di mana zon ini telah berjaya menyokong kenaikan harga pada dagangan April lalu.
Namun sekiranya harga berjaya membuat kenaikan semula melepasi zon harga 1.38000-1.38300, kenaikan lebih tinggi dijangkakan untuk menuju semula ke zon SBR (support become resistance) pada 1.39000-1.39200.
Seterusnya, isyarat lebih jelas untuk trend bullish akan mendorong harga untuk kembali semula menguji zon rintangan pada 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Masih Tak Menentu, Pelabur Kembali Berhati-hati

US dolar mula mencipta rentak untuk bangkit pada perdagangan awal minggu, dengan didagangkan lebih tinggi berbanding matawang utama ketika hasil perbendaharaan AS kembali stabil.
Indeks dolar diniagakan meningkat 0.10% berbanding pesaing utamanya dalam pergerakan pasaran yang perlahan.
Kebimbangan terhadap varian coronavirus Delta masih lagi membelenggu pasaran, menyebabkan pelabur lebih berhati-hati dan mendorong permintaan terhadap safe-haven US dolar untuk meningkat.
Kes jangkitan Covid-19 di Amerika Syarikat kembali meningkat, dengan peningkatan sebanyak 60% telah direkodkan dalam tempoh dua minggu walaupun ia hanya dilaporkan di kawasan tertentu.
 Matawang pound kembali susut di bawah paras harga 1.39000 yang dicapainya pada sesi Asia sebelum ini, dengan tumpuan kini tertumpu pada pengumuman Perdana Menteri Boris Johnson pada hari ini.
PM Johnson dijangka akan mengesahkan mengenai rancangan beliau untuk mengangkat semua sekatan di England pada 19 Julai, dan memberi peringatan kepada rakyatnya supaya sentiasa berhati-hati dengan kebebasan yang diberikan.
Sementara itu, euro kekal didagangkan stabil ketika US dolar mencatat kenaikan sederhana menjelang penerbitan data inflasi AS pada hari Selasa.
Di sisi lain, dolar Aussie terus bergerak lemah, ditekan oleh kemungkinan bahawa sekatan coronavirus di Sydney akan berlanjutan berikutan peningkatan kes jangkitan sehingga 45%.
Kekhuatiran terhadap perlambatan pemulihan ekonomi di China turut mempengaruhi sentimen. People’s Bank of China (PBOC) terdahulu mengumumkan pemotongan kadar faedah untuk bank bagi merangsang ekonomi.


Kekal Dalam Zon ‘Sideway’ 100 Pips Harga, EUR/USD Susut Semula

US dolar kembali pamerkan pengukuhan semula menuju dagangan penghujung minggu ini berikutan pelabur menilai sentimen pasaran yang kembali berisiko setelah meneliti terbitan data sektor ekonomi.
Sektor pembuatan dan perkhidmatan di Eropah catat bacaan angka yang menurun, menunjukkan penguncupan aktiviti ekonomi ke paras terendah 16 bulan.
Sementara bacaan data yang sama di Amerika Syarikat (AS), menunjukkan sektor pembuatan jatuh ke paras terendah 2 tahun, sementara sektor perkhidmatan adalah terendah 5 bulan.
Situasi ini terus meningkatkan kebimbangan terhadap risiko kemelesetan ekonomi sementara bank-bank pusat masih bergelut menentang kadar inflasi yang memuncak.

Pergerakan harga pada carta pasangan mata wang EUR/USD telah menyaksikan penurunan semula harga pada dagangan Khamis semalam menguji sekali lagi zon sokongan 1.05000 pada zon RBS (resistance become support).
Namun, harga berjaya bertahan dari susut lebih rendah dari zon tersebut untuk kekal berlegar di atasnya sehingga sesi pasaran New York berakhir.
Pergerakan harga di bawah paras halangan Moving Average 50 (MA50) pada rangka masa 1 jam boleh menjadi isyarat awal untuk harga menyambung penurunan lebih rendah.
 Sekiranya harga berjaya susut di bawah zon 1.05000 tersebut, harga bakal terdorong untuk melanjutkan penurunan menuju semula zon support utama pada 1.04000.
Penurunan lebih rendah melepasi zon tersebut akan mencatatkan paras terendah terbaru harga untuk tempoh dagangan 20 tahun.
Sebaliknya, jika harga memaparkan kembali lonjakan, rintangan yang bakal diuji harga adalah pada zon 1.06000.
Pada Selasa lalu dan minggu lalu juga, harga masih belum berjaya menembusi rintangan 1.06000 itu setelah kenaikan harga mencapai ke ketinggian tersebut.
Sekiranya harga berjaya melepasinya, kenaikan harga yang diteruskan untuk pergerakan bullish yang lebih jelas bakal mensasarkan pula ke paras 1.07000 atau lebih tinggi lagi ke paras ketinggian 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Berpotensi Mengekalkan Trend Bullish Walaupun Pasaran Bakal Berehat Sempena Krismas

Pasaran menjadi semakin perlahan pada Jumaat menjelang cuti Krismas hujung minggu ini walaupun US Dollar dijangka akan meneruskan mode bullish ekoran data positif yang dikeluarkan semalam.
US Dollar menjunam kepada 117.55 Yen selepas mencapat tahap yang paling tinggi seminggu yang lalu.
US Dollar Index yang mengukur kekuatan matawang utama yang lain kali terakhir dinilai pada 103.05.
 Semalam, laporan menunjukkan pertumbuhan ekonomi AS pada suku ketiga dinilai lebih baik daripada ramalan awal penganalisis. Namun begitu, laporan yang agak mengecewakan dari data perbelanjaan peribadi serta jumlah pendapatan menunjukkan pertumbuhan ekonomi yang agak lembab suku ini.
US Dollar meningkat secara besar-besaran kerana pasaran menjangkakan prospek pertumbuhan ekonomi yang lebh baik di bawah pentadbiran Trump.
Menurut Ray Attrill, Pengarah Global Bersama Pasaran Matawang di NAB, perbezaan dasar monetari boleh dilihat dengan lebih ketara pada tahun 2017 dengan pengetatan dasar oleh Fed.
Sementara itu, BoJ, ECB dan BoE pula dijangka akan melonggarkan lagi dasar bagi mematapkan kedudukan mereka. BoJ dan ECB juga sedang giat berusaha untuk mengekalkan kadar hasil jangka pendek mereka ke dalam wilayah negatif bagi meluaskan lagi jurang.


GBP/USD Kekal ‘Bearish’, Namun Apa Jangkaan Menjelang Mesyuarat BOE?

Keputusan mesyuarat bank pusat England (BOE) akan diumumkan pada Khamis ini selepas menyusuli mesyuarat FOMC di awal pagi hari yang sama.
Federal Reserve (Fed) dijangka untuk mengekalkan kenaikan kadar faedah sebanyak 75 mata asas untuk kali ketiga berturut-turut.
Sementara, BOE dijangkakan untuk meningkatkan kadar faedah sebanyak 50 mata asas pada mesyuarat terbaru, namun pelabur mula waspada terhadap sebarang perubahan keputusan oleh bank pusat selepas bacaan kadar inflasi UK yang diterbitkan minggu lalu mula catat penurunan.
Mata wang Pound masih didagangkan lemah berbanding US dolar pada pergerakan yang dipaparkan minggu lalu bersambung pada awal minggu ini.

Pada carta harga pasangan mata wang GBP/USD menyaksikan penurunan yang diteruskan pada Jumaat lalu telah melepasi paras 1.14000 sekaligus mencatatkan paras terendah terbaru harga sejak 1985.
Menutup dagangan pada sesi terakhir minggu lalu memperlihatkan harga sedikit meningkat dari paras terendah tersebut untuk berlegar di bawah paras 1.14500 yang menjadi rintangan semasa buat harga.
 Bersambung pada sesi Asia pembukaan awal minggu ini, harga kekal bergerak di bawah rintangan 1.145000 dan masih memberi petunjuk pergerakan bearish di mana harga berada di bawah paras halangan Moving Average 50 (MA50) pada rangka masa 1 jam di carta GBP/USD.
Jika penurunan diteruskan di awal minggu, sasaran terbaru harga dilihat pada sekitar 1.13000 atau lebih rendah menuju 1.12000 untuk harga terus mencatatkan rekod terendah 37 tahun.
Sebaliknya jika berlaku lonjakan harga melepasi rintangan 1.14500 dan juga menembusi halangan MA50, pelabur akan menilai sebagai isyarat awal untuk perubahan trend bullish pada carta harga.
Kenaikan jika diteruskan bakal menuju ke zon 1.1600-1.16500 sebelum melanjutkan kenaikan untuk menguji paras ketinggian dicapai minggu lalu.
Seterusnya zon rintangan pada ketinggian 1.18000 akan menjadi sasaran harga dengan mengekalkan pergerakan trend bullish tersebut.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aussie Membuka Pasaran Sesi Asia dengan Cemerlang!

Aussie menyaksikan kenaikan pada Selasa disamping menanti laporan pembuatan swasta PMI dari China, manakala pasaran di Jepun masih ditutup hari ini.
AUD/USD didagang pada 0.7194, meningkat sehingga 0.10 peratus, sementara USD/JPY didagang pada 117.50.
AUD/USD, 30 minit
USD/JPY, 30 minit
Pasaran juga dikejutkan dengan tweet Trump berkenaan dengan rancangan Korea Utara untuk menguji peluru berpandu di antara benua Ballastik, kerana kuasanya mampu membawa peledak nuklear untuk sampai ke Pantai Barat AS.
 Dalam masa yang sama, data pembuatan PMI Caixin dijangka menunjukkan penurunan kepada 50.7 daripada 50.9 yang dicatat pada November lalu.
Pada hujung minggu lalu, data rasmi PMI China yang dikeluarkan oleh Persekutuan Logistik dan Pembelian serta Biro Perangkaan Negara jatuh kepada 51.4 pada bulan Disember, sedikit lemah dari jangkaan awal.
Semalam, US Dollar kembali menguat selepas kehilangan momentum sejak 2 minggu lepas berbanding matawang utama yang lain pada Isnin.
Pada awal pembukaan sesi Asia, US Dollar Index kali terakhir dinilai pada 102.37 dengan sesi dagangan yang kecil sempena pasaran yang baru dibuka berikutan cuti Tahun Baru semalam.
US Dollar menutup tahun 2016 pada momentum cemerlang selepas dinilai pada paras tertinggi dalam tempoh 14 tahun ekoran jangkaan Fed untuk menaikkan kadar tiga kali lagi tahun ini. Dasar Trump yang dijangka akan merangsang inflasi di AS juga menyemarakkan lagi semangat matawang ini.
EUR/USD Memulakan Tahun 2017 dengan Kejatuhan!


Kenyataan Berkecuali Iraq Punca Komoditi Ini Kehilangan Tenaga

Harga minyak mentah jatuh di Asia pada hari Selasa sementara pelabur masih menilai peluang untuk memuktamadkan prospek pembekuan bekalan oleh OPEC. Permintaan US Dollar yang semakin mengukuh juga memukul pergerakan minyak mentah dalam sesi ini.
Minyak mentah AS didagang menurun sebanyak 0.10%.
Semalam, kenyataan Iraq untuk dikecualikan daripada mana-mana perjanjian pembekuan bekalan oleh OPEC telah membunuh pergerakan minyak mentah.
Di ICE, Brent juga diniaga melemah.
 Pada 30 November ini, OPEC bakal mengadakan mesyuarat untuk membekukan bekalan seperti yang telah dipersetujui dalam mesyuarat tidak rasmi yang lepas.
Walau bagaimanapun, penganalisis pasaran masih meragui sama ada perjanjian itu akan mencapai sebarang keputusan muktamad atau tidak.
Sementara itu, harga minyak hari ini terus melemah berikutan pengukuhan berterusan oleh matawang Greenback.
Moshed.com Kongsikan Teknik Hedging Yang Jarang Sifu Forex Diluar Sana Kongsi!


Analisis GOLD – Harga Emas Jatuh Ke Paras $1,800!

Jangkaan penganalisis komoditi logam kuning menepati ramalan apabila harga emas turun sehingga ke paras $1,800 pada dagangan sesi New York semalam.
Seperti pergerakan harga yang dipaparkan pada carta XAU/USD, harga telah membuat penurunan dari paras ketinggian 1875.00 sehingga menembusi zon support 1850.00 pada permulaan dagangan di awal minggu.
Penurunan diteruskan pada Selasa semalam apabila harga turun ke paras 1800.00 mencatatkan paras terendah terbaru 4 bulan.
Paras tersebut menjadi paras sokongan harga selepas harga berjaya menembusi ke paras lebih tinggi pada dagangan Julai lalu.
Pelabur perlu terus memantau sentimen pasaran semasa untuk menjangkakan pergerakan harga emas yang dipengaruhi oleh perubahan nilai US dolar dalam pasaran.
 US dolar pada waktu ini dilihat bergerak susut ekoran pasaran meletakkan keyakinan terhadap perkembangan positif vaksin selain faktor pemulihan sentimen politik di Amerika Syarikat (AS) yang turut memberi kesan penyusutan US dolar.
Pada dagangan hari ini, harga bergerak mendatar di atas paras 1800.00 dengan kenaikan dilihat akan menguji paras halangan dinamik Moving Average 50 (MA50) pada rangka masa 1 jam pergerakan harga yang masih menunjukkan trend bearish.
Jika kenaikan berjaya diteruskan melepasi MA50, zon SBR (support become resistance) 1850.00 akan kembali diuji semula yang akan menjadi rintangan harga.
Namun jika harga terus membuat penurunan di bawah paras 1800.00, paras terendah terbaru sejak Julai akan dicatatkan berkemungkinan menuju sekitar paras sokongan 1760.00.
Lihat gambar carta harga XAU/USD di bawah untuk rujukan analisis teknikal anda.


Konflik AS-Iran Semakin Tegang! China Menyerukan Dialog Antara Kedua Belah Pihak!

Beijing mendesak agar kedua-dua belah pihak AS dan Iran agar tidak bertindak terburu-buru selepas ketegangan geopolitik semakin meningkat di Timur Tengah. China merupakan salah satu negara yang mempunyai pergantungan yang besar terhadap minyak.
Pada hari Sabtu lepas, Menteri Luar China, Wang Yi telah mendapat panggilan telefon daripada Menteri Luar Iran, Mohammad Javad Zarif sebagaimana yang dilaporkan dalam laman sesawang kementerian luar China.
 Dalam kenyataan bertulis tersebut menyatakan China membantah sebarang tindakan kekerasan dalam perhubungan antarabangsa. China menggesa agar pihak Amerika syarikat mencari resolusi melalui dialog berbanding menggunakan kekerasan.
Pada hari ini Iran telah menyatakan sumpah untuk bertindak balas terhadap Amerika Syarikat atas tindakan yang dilakukan. Menurut tabloid China, Global Times, jika A.S dan Iran berperang maka ia akan memberi impak yang lebih buruk berbanding kebaikan kepada China.
Para pelabur kini memilih untuk melabur dalam emas dan matawang safe haven. Matawang yen telah mengukuh ke paras tertinggi 3 bulan iaitu pada para 107.77 berbanding US dolar. Disisi lain matawang swiss franc melonjak ke paras tertinggi 4 bulan berbanding matawang Euro.


Ini Jangkaan Penganalisis Terhadap Matawang Euro Yang Semua Trader Euro Perlu Hadamkan Segera!

Euro didagang stabil pada Selasa setelah bangkit daripada paras terendah semalam selepas pengunduran Matteo Renzi sebagai Perdana Menteri Itali.
Renzi mengumumkan pada isnin bahawa beliau akan meletakkan jawatan selepas kekalahan yang agak memalukan dalam referendum tersebut.
Perletakan jawatan beliau akan menyebabkan pilihan raya bakal diadakan pada seawal tahun depan. Dalam masa yang sama, kekalahan beliau juga akan menyebabkan pembangkang semakin berkuasa dalam proses pilihanraya tersebut. Ramai pelabur dan penganalisis juga berpendapat bahawa kerajaan sementara akan diwujudkan sehingga pilihanraya yangs sebenar pada tahun 2018 nanti.
Euro menyusut sebanyak 0.1 peratus dalam sesi ini Eropah hari ini.
 Penganalisis berpendapat bahawa Euro kembali disokong selepas kurangnya tanda-tanda bahawa Itali perlu menjalani proses pilihanraya awal selepas perletakan jawatan Renzi ini.
Walaupun begitu, matawang ini kekal kabur berikutan kebimbangan terhadap risiko politik di Eropah termasuk pilhanraya yang bakal diadakan di Belanda, Perancis, dan Jerman pada tahun depan.
Dalam masa terdekat, matawang ini juga kekal dalam dagangan berhati-hati menjelang mesyuarat dasar Bank Pusat Eropah pada Khamis ini.
ECB dikatakan cenderung untuk mengumumkan program lanjutan pelonggaran kuantitatif (QE), kata Sim Moh Siong yang juga ahli strategi tukaran matawang asing di Bank of Singapore.
Prospek Kenaikan Kadar Terus Memberi Tekanan Buat Logam Kuning


Ini Punca Harga Minyak Mentah Jatuh Tiga Hari Berturut-turut

Harga minyak mentah pulih pada sesi Asia hari ini apabila para pelabur melihat peluang untuk membeli selepas harga jatuh mendadak berikutan data bekalan minyak US yang bercampur semalam.
Di New York Mercantile Exchange, harga minyak West Texas Intermediate (WTI) untuk bulan September meningkat 0.28% kepada $46.91, manakala harga minyak brent di London Intercontinental Exchange pula meningkat 0.50% kepada $50.52 per tong setakat jam 12.30 tengahhari.
Harga minyak telah jatuh selama 3 hari sejak berturut-turut, selepas laporan bekalan minyak daripada Energy Information Administration (EIA) susut lebih daripada jangkaan, namun gagal melemahkan kebimbangan terhadap pengeluaran yang semakin meningkat.
 Bekalan minyak jatuh 8.9 juta tong pada minggu lepas, melebihi jangkaan sebanyak 3 juta tong. Dan bekalan minyak telah jatuh selama tujuh minggu berturut-turut.
Pengeluaran minyak pula bertambah 9.052 juta tong sehari, meningkat 79,000 tong berbanding minggu sebelumnya. Angka tersebut merupakan angka tertinggi sejak pertengahan bulan Julai tahun 2015. Peningkatan yang mendadak pada pengeluaran meningkatkan kebimbangan pasaran sekaligus menekan harga minyak untuk terus jatuh.
Peningkatan bekalan gasolin (salah satu hasil daripada proses minyak mentah) turut menambah kebimbangan terhadap lebihan pengeluaran minyak kerana penganalisis menjangkakan permintaan akan berkurangan berikutan musim panas hampir tamat.


Lonjakan Data Inflasi PCE Pada Bulan Ogos Undang Kebimbangan!

Inflasi pada Ogos adalah lebih kukuh daripada jangkaan walaupun Rizab Persekutuan berusaha menurunkan harga, berdasarkan data pada hari Jumaat.
Indeks harga perbelanjaan penggunaan peribadi tidak termasuk makanan dan tenaga meningkat 0.6% untuk bulan itu selepas tidak berubah pada bulan Julai.
Bacaan ini lebih pantas daripada anggaran 0.5% Dow Jones dan satu lagi petunjuk bahawa inflasi semakin mengganas.
 Berdasarkan asas tahun ke tahun, Bacaan PCE teras meningkat 4.9%, lebih daripada anggaran 4.7% dan meningkat daripada 4.7% pada bulan sebelumnya. Termasuk gas dan tenaga, PCE meningkat 0.3% pada bulan Ogos, berbanding dengan penurunan sebanyak 0.1% pada bulan Julai.
Ia meningkat walaupun dengan penurunan mendadak dalam harga gas yang mengambil kos di pam jauh di bawah rekod nominal melebihi $5 segelen pada awal musim panas.
Fed secara amnya mengutamakan PCE teras sebagai penunjuk paling luas ke mana harga sedang menuju dan menyesuaikannya dengan tingkah laku pengguna. Data yang dikeluarkan pad hari ini daripada Jabatan Perdagangan menunjukkan inflasi berjalan jauh melebihi sasaran jangka panjang 2% bank pusat.
Bacaan inflasi ini membangkitkan kerisauan banyak pihak dan memberi indikasi bahawa kenaikan kadar faedah berkemungkinan tidak dapat dielak.


Teori Penguatan US Dolar Sebelum Ini Mungkin Tak Menjadi Kenyataan

Trump sejak dilantik secara rasmi menjadi Presiden US begitu aktif dalam mengubah polisi-polisi pentadbiran yang ditinggalkan Barack Obama. Trump pertama sekali telah mengeluarkan US dari perjanjian TPPA yang dianggap hanya merugikan US.
Baru-baru ini beliau berusaha untuk mengurangkan undang-undang yang menghalang firma kewangan dari berkembang sejak krisis kewangan 2007-2008.
Sifat Trump yang sukar dijangka menyukarkan pasaran untuk meramal tindakan-tindakan susulan beliau. Minggu lalu arahan eksekutif yang menghalang imigrasi dari beberapa negara timur tengah adalah mengejutkan, yang mengundang protes dari semua lapisan masyarakat tanpa mengira warna kulit di US. Pasaran terutamanya di US masih berada dalam ketidaktentuan terutamanya yang melibatkan polisi-polisi baru yang dibuat oleh Trump.
Timbul juga keraguan terhadap nilai US dolar apabila kerajaan baru US sebelum ini mengkritik China dan Jerman sebagai memanipulasi matawang telah merugikan rakan dagang negara-negara ini termasuk US sendiri. Hal ini menjadi perhatian, kerana kerajaan US yang begitu perihatin kepada nilai US dolar yang kukuh menyukarkan US bersaing dengan lebih kompetitif dalam perdagangan global.
 Hal ini menyebabkan timbul spekulasi bahawa kerajaan US mungkin akan berusaha untuk menurunkan nilai US dolar untuk lebih kompetitif. Jika dilihat dengan pendirian Trump yang mahu menambah sumber pekerjaan, US perlu mengeksport lebih dari apa yang ada sekarang dan ini memerlukan nilai US dolar yang lebih rendah untuk bersaing dengan China. Ditambah lagi dengan hutang kerajaan yang semakin besar menyukarkan Trump mendapatkan dana bagi rangsangan fiskal beliau.
Jika dilihat dari sejarah ‘protectionism‘ yang digunapakai oleh Presiden US sebelum ini seperti George Bush (2001-2002) dan  Ronald Reagan (1982-1984), kita dapat melihat US dolar melemah sepanjang pentadbiran kedua-dua presiden ini bagi melawan negara-negara lain dari segi perdagangan.
Hal ini menjadikan teori sebelum ini yang mengatakan US dolar akan menguat dalam pentadbiran Trump mungkin tidak menjadi kenyataan dalam jangka panjang.
Walaupun begitu, pasaran masih lagi menunggu tindakan-tindakan terkini dari Presiden Trump untuk mendapatkan isyarat yang lebih jelas dalam polisi jangka panjang US. Sehingga itu, pasaran masih lagi dalam ‘mood‘ berhati-hati dengan risiko yang dibawa oleh beliau.


US Dolar Mengekalkan Pengukuhan Setakat Malam Ini

Matawang Euro jatuh berbanding US dolar yang mengukuh secara keseluruhan pada Isnin selepas berlakunya rusuhan di Catalonia Sepanyol.
EUR/USD jatuh 0.57% setakat ini ke paras 1.1752 setakat pukul 10.39 malam. Euro tertekan selepas keganasan yang berlaku di Catalonia dimana terjadinya pertempuran antara polis dan pengundi yang turun untuk mengundi kemerdekaan Catalonia.
Walaupun data aktiviti perkilangan yang dikeluarkan petang tadi adalah positif dengan indeks yang meningkat kepada 58.1 pada September berbanding 57.1 pada Ogos, namun masih sukar untuk menghalang kesan negatif yang dibawa oleh Catalonia kepada euro.
 Permintaan terhadap US dolar dapat dilihat pada peningkatan hasil-bon kerajaan US setakat sesi Eropah pada Isnin. Hal ini disokong oleh faktor reformasi cukai kerajaan US dan juga kebarangkalian Kevin Warsh sebagai pengerusi The Fed menggantikan Janet Yellen.
Indeks US dolar yang mengukur kekuatan matawang greenback berbanding US dolar setakat ini naik 0.53%.
Data sektor pembuatan PMI (US manufacturing PMI) yang dikeluarkan pukul 10 malam tadi menunjukkan kenaikan bacaan ke paras tertinggi 13 tahun lalu. Ini merupakan kenaikan signifikan dalam data kali ini dan menyebabkan kenaikan signifikan dalam pasangan matawang US dolar pukul 10 malam tadi.


Minit Mesyuarat FOMC : USD/JPY Melonjak 0.14 Peratus!

Yen didagang sedikit melemah dalam sesi Asia pada Khamis apabila pasaran mencerna pandangan terbaru dari Fed sementara mencari arah tuju baru di dalam laporan minit awal pagi tadi.
USD/JPY bertukar kepada 111.66 dengan lonjakan sehingga 0.14 peratus, manakala AUD/USD menurun sebanyak 0.12 peratus kepada 0.7497.
US Dollar Index yang mengukur kekuatan US Dollar berbanding matawang utama yang lain kali pertama dinilai meningkat sebanyak 0.02 peratus kepada 96.97.
Dalam pembentangan minit mesyuarat FOMC awal pagi tadi, kebanyakan pegawai Fed menyokong rancangan untuk mengurangkan kunci kira-kira Fed sebanyak $4.5 Trillion tahun ini, manakala kebanyakan ahli Fed yang lain menyifatkan bahawa kenaikan kadar akan diperlukan oleh ekonomi tidak lama lagi.
 Minit mesyuarat bulan Mei masih mencerminkan kebimbangan yang sama apabila Fed bertindak untuk mengekalkan kadar penanda aras yang secara tidak langsung menonjolkan kelembapan di dalam aktiviti ekonomi.
Menurut minit tersebut juga, bank pusat akan mengumumkan had jumlah matang bagi bon yang diperlukan setiap bulan tanpa perlu melabur semula.
Proses ini juga akan membantu Fed untuk mengurangkan kunci kira-kira sebanyak $4.5 Trillion.
Pandangan agresif di dalam mesyuarat awal pagi tadi mengenai keperluan untuk menaikkan kadar itu juga diimbangi dengan pendapat bahawa ekonomi harus berada pada landasan yang betul sebelum Fed bersedia untuk menaikkan kadar pada mesyuarat yang akan datang.
Beberapa Jam Menjelang Keputusan Lanjutan Perjanjian Pembekuan Bekalan Oleh OPEC, Minyak Mentah Melonjak!


Sentimen Terkini Pasaran Forex Pada Sesi Dagangan Asia

US dolar masih tertekan berbanding matawang utama meskipun data inflasi pengeluar yang kukuh. Matawang kanada terus mengukuh sehingga menekan matawang US dolar.
Indeks US dolar melemah pada sesi dagangan Asia ke paras 89.29 berbanding paras tertinggi 1 bulan iaitu pada 90.597 setakat jam 9.50 a.m.
Jabatan Buruh telah mengeluarkan laporan indeks harga pengeluar pada hari Selasa yang menunjukkan peningkatan 0.3% pada bulan lepas. Bacaan ini mengatasi ramalan pakar ekonomi yang menjangkakan peningkatan sebanyak 0.1%. PPI telah meningkat sebanyak 3% sehingga Mac dalam tempoh 12 bulan.
Pada malam ini data CPI pula akan dikeluarkan. Menurut Bank of Montreal, data PPI yang dikeluarkan menunjukkan ekonomi adalah sihat, tekanan harga adalah pada peringkat pengeluar. Bank menantikan data CPI untuk menentukan adakah kenaikan harga input akan disalurkan kepada pengguna atau kenaikan harga input akan diserap dalam margin keuntungan.
 Pengukuhan matawang CAD menekan USD/CAD kepada 1.2601 selepas Bank of Canada mengeluarkan unjuran suku tahun pertama yang menyatakan bahawa inflasi sejajar dengan jangkaan. Hal ini menyebabkan pasaran positif bahawa kadar faedah akan ditingkatkan pada tahun ini. Ditambah dengan jangkaan perjanjian NAFTA yang akan diumumkan dalam masa terdekat.
Matawang US dolar mengukuh sebanyak kepada 107.11 berbanding matawang yen selepas mengalami penyusutan hampir 0.42% pada hari Jumaat. Hal ini didorong oleh komentar Xi Jinping. Xi mengatakan China akan mengurangkan tarif ke atas kenderaan import dan mengetatkan polisi hak intelektual.
Matawang Euro mengukuh ke paras 1.2358 setakat jam 9.50 a.m selepas European Central Bank (ECB) melaporkan terdapat komentar hawkish ke atas monetari polisi daripada pembuat dasar Ewald Nowotny.
Walaubagaimanapun, komentar Nowotny merupakan padangan peribadi beliau, ia tidak mewakili suara institusi.


Emas Jatuh ke Paras Terendah Lima Minggu Lalu

Harga emas jatuh lagi pada hari ini susulan kenyataan Janet Yellen, pengerusi Fed yang bersetuju bahawa kenaikan kadar faedah harus diteruskan. Kenyataan ini telah menguatkan jangkaan bahawa terdapat satu lagi kenaikan kadar faedah pada bulan Disember ini.
Harga emas di Comex pasaran hadapan adalah pada $1,294.94 per auns pada jam 3.40 p.m, jatuh sebanyak $6.85 atau 0.53% jika dibandingkan pada penutupan harga semalam.
Harga logam kuning jatuh dalam lingkungan 1% pada awal pagi ini sejurus selepas kenyataan Yellen bahawa Fed harus meneruskan kenaikan kadar faedah walaupun ditengah ketidapastian kadar inflasi yang lemah.
 Pada minggu lepas bank pusat telah menyatakan bahawa pemotongan $4.5 trillion aset kewangan dan memberi tanda-tanda bahawa akan ada lagi kenaikan kadar faedah sebelum hujung tahun ini.
Berdasarkan pasaran hadapan Fed Fund Future ketika ini menunjukkan potensi kenaikan kadar faedah di paras 76%.
Indeks Dollar yang mengukur kekuatan greenback 6 matawang lain, meningkat kepada 93.13 iaitu pada paras tertinggi bulan ini.
Para pelabur menanti keputusan tindakan ”Tax Reform” yang dijangka pada malam ini.